Duletove tehničke su ništa za Dvajta Hauarda i Amarija Stodemajera\nČuvenih sedam tehničkih grešaka Duleta Vujoševića iz 2007. godine, kada je za svaku narednu morao da plaća dvostruko veću novčanu kaznu, već su prošlost u svetu košarke jer su pooštrena NBA pravila omogućila Dvajtu Hauardu i Amariju Stodemajeru da zajedno već nakupe 22. U međusobnom okršaju svaku je dobio po jednu, a duel titana pod obručima pripao je Hauardu i Orlandu koji su savladali Njujork sa 112:103.\n"Jedne godine se smejem previše, druge sam naprasno jedan od loših momaka", rekao je Hauard posle velike bitke sa Stodemajerom, koji je takođe dobio tehničku, desetu u ovom šampionatu.\nNova pravila predviđaju da posle 16. tehničke greške "krivac" mora da pauzira jedan meč, što će mu se dešavati i posle svake dve naredne koju mu arbitri dodele.\nSlična sudbina mogla bi da zadesi i Stodemajera, koji je na ovom meču ubacio Orlandu 30 poena, no to nije bilo dovoljno da se spreči poraz.\n"Da nisam imao problema sa ličnim greškama, bila bi ovo drugačija utakmica, sigurno", uveren je lider Niksa (18-14) koji je tehničku dobio kada je arbitrima rekao da porade na smirivanju situacije nakon što je razmenio koju reč sa Gilbertom Arenasom. Hauard je sankcionisan jer je aplaudirao posle faula koji je dosuđen Stodemajeru.\nMinule noći odigrana su još dva meča u NBA ligi. Odsustvo Dirka Novickog ekipa San Antonija je iskoristila da savlada Dalas sa 99:93, a do učinka 28-4 koji je najbolji u istoriji Sparsa kada je reč o startu sezone "mamuze" su predvodili Tim Dankan sa 17 poena i rezervista Geri Nil sa 21. Dalasu (24-7) nisu bili od pomoći ni 106. "tripl dabl" Džejsona Kida (13 asistencija, 12 poena, deset skokova), ni rekord sezone Kerona Batlera koji je postigao 30 koševa.\nSa druge strane, Portland je uz 30 poena Veslija Metjusa i tri manje koje je ubacio Lamakrus Oldridž pobedio Jutu sa 100:89 i to samo nekoliko sati nakon što je ekipa Trejl Blejzersa saznala da će duže vremena ostati bez svoje zvezde, beka Brendona Roja kog muče povrede kolena. Bez Mehmeta Okura i Andreja Kirilenka, Juta je izgubila drugi meč u nizu, pa je sada na učinku 22-11, naspram Portlandovih 17-16.


Podrška digitalizaciji preduzeća u BiH – Dostupan besplatan onlajn alat “Digitalni puls” – Razvojni centar općine Kakanj\nPodrška digitalizaciji preduzeća u BiH – Dostupan besplatan onlajn alat “Digitalni puls”\nKako bi podržao preduzetnike iz BiH u unapređenju njihovog poslovanja, Razvojni program Ujedinjenih nacija (UNDP), u okviru projekta DigitalBIZ, je kreirao besplatan online alat za podršku digitalizaciji mikro, malih i srednjih preduzeća, pod nazivom “Digitalni puls”.\n“Digitalni puls” je baziran na iskustvima i dobrim praksama iz Evropske unije, koja su prilagođena potrebama bosanskohercegovačkih preduzeća. Dostupan je na onlajn platformi www.digitalnaekonomija.ba, te su predstavnici svih mikro, malih i srednjih preduzeća u BiH da ga iskoriste i tako saznaju kako unaprijediti svoje digitalno poslovanje, saopšteno je iz UNDP.


Slobodni radikali i Antioksidansi - Dr. Predrag Nenadić\nDiplomirani nutricionista – dijetetičar\nDijeto terapije bolesti\nKada se spomene pravilna ishrana posebno među onima kojima to nije osnovna struka, te kada počne razgovor na tu temu, malo ko da ne spomene slobodne radikale i obavezno ih okrivi za glavne krivce i uzročnike mnogih, danas u svetu prisutnih bolesti. U novije vreme te optužbe se nisu drastično smanjile, ali su se svele i koncentrisale na one degenerativne (Alchajmerovu, Parkinsonovu, mišićna distrofija, kardio-vaskularne bolesti, artritis i još mnoge), kao i na proces starenja ili produžavanja vitlnosti života. Slobodni radikali sa jedne strane i antioksidansi sa druge, “kao dva ovna na brvnu”, vrlo često pretstavljaju i glavnu temu u isticanju važnosti sprovođenja pravilne ishrane. Imam utisak da se većina plaši od tih slobodnih radikala kao „đavo od krsta“, jer ako u nekoj reklamnoj porući za pojedine lekove ili suplemente, ne stoji da je taj proizvod dobar i uspešan u borbi protiv slobodnih radikala, kao da i nije vredno pomena. A da li je to baš tako?\nSlobodni radikali su neizostavni delovi života u svakom organizmu, jer nastaju u prirodnim procesima koji se odigravju u ljudskom orgnizmu, i od kiseonika koji mi udišemo. To su nestabilni atomi ili molekuli nastali kao produkt metaboličkih procesa, stresa ili su dospeli iz okruženja i imaju nesparen slobodni elektron koji teži da se spari s drugim elektronom. Potom tako sparen on oštećuje druge ćelije i vrši njihovu oksidaciju. Molekul koji u tom procesu ostaje bez elektrona i sam postaje slobodni radikal. Oni su ustvari reaktivna vrsta kiseonika. U čovečijem organizmu slobodni radikali imaju i svoju korisnu funkciju, sve dok su u ravnoteži i dok je njihova produkcija kontrolisana, oni pomažu organizmu u borbi protiv raznih infekcija i bolesti, pod uslovom da svojom visokom koncentacijom ne izazovu oksidativni stres sa dužim trajanjem. U prirodi slobodnih radikala je da nanose štetu tkivu i ćeijama u kojima nastaju. Ali sve te optužbe da su jedini krivci za nastajanje bolesti i nisu sasvim tačne. Moram posebno da napomenem da slobodne radikale unosimo u naš organizm nečistoćom koja nas okružuje, zagađenim vazduhom-smogom, a veoma često i higijenski neispravnom i oštećenom hranom. Kao što su produkt života u čeveku, tako su slobodni radikali i produkt u drugim živim bićima. Ima ih u voću i povrću i mesu naravno. Ako ne kontrolišemo pravilno, sve životne namirnice koje unosimo u naš organizam, onda ćemo ih unositi i dodatno disbalansirati njihov odnos u sopstvenom telu. Svaka oštećena namirnica, svaka fleka na plodu ili unutar voća i povrća, nosi slobodne radikale. Koliko se neka osoba više hrani neispravno i živi u zagađenoj sredini, to ona unosi dodatno slobodnih radikala u svoje telo.\nZa svaku onu supstancu koja nas čuva i delimično neutrališe štetno delovanje sobodnih radikala u našem organizmu kažemo da du to antioksidansi. Oni su kao lice i naličije, kao otrov i protiv-otrov.\nAntioksidansi su jedinjenja različitih prirodnih supstanci koji u organizmu čoveka imaju važnu ulogu zaštite od slobodnih radikala.\nPostoje dva izvora antioksidanasa: Prvi je naš organizam, koji ih proizvodi od vitamina i minerala, a drugi izvor je hrana koju jedemo. Ako je organizam optimalno snabdeven vitaminima ( B2, B6, B12, C i E) i muneralima (cink, bakar, selen i drugi), zatim beta karotinom, koenzim Q 10, aminokiselinama i bio-flavonoidima, kako bi onda mogao da proizvodi sopstvene antioksidanse, te ako je hrana koju čovek jede izvorno bogata prirodnim antioksidansima, biće spreman da se odupre šteti koju razni otrovi (toksini) i razne štetne supstance mogu da proizvedu.\nDa potvrdimo! Što više antioksidanasa proizvedemo i što ih više unesemo hranom, to stičemo bolju osnovu za zdrav organizam. Ova konstatacija dobija posebno na vrednosti kada znamo sa kakvim se sve izazovima susrećemo kada je u pitanju higijenska ispravnost hrane i zagađenst spoljašne okoline. Na mnoge izvore nastanka slobodnih radikala, van našeg tela, možemo individualno delovati, a to su: pušenje, prekomerno izlaganje sunčevim zracima, upotreba droge, nepotrebna upotreba sintetičkih lekova, korišćenje adetiva, konzervansa i boja u hrani, ili herbicida i pesticida u uzgoju voća, povrća i ostlih poljprivrednih proizvoda. Na one druge koji nam dolaze iz spoljašnje sredine, nažalost nismo u stanju da utičemo, ali zato mormo svesno činiti adekvatnu preventivu kako bi zaštitili svoj organizam i učinili ga bezbednim. Kada pozivam na “svest”, jasno upućijem da svako mora da zna da nije dovoljno ono što smo dobili u nasleđe od svojih roditelja i rođenjem. Te predispozicije su bitne, ali nedovoljne da u svetu koji nas okružuje sačuvamo svoje zdravlje.\nNajviše prirodnih antioksidanasa nalazi se u svežem voću i povrću i veoma ih je lako prepoznati. Oni su najčeće pigmenti u hrani, oni koji im daju boju. Ukoliko želite veću količinu antioksidanasa jedite što šareniju hranu, sa što više raznih boja i koja naravno dolazi iz voća i povrća. Svima koji se interesuju je znano da su vitamini C i E i beta karotin najpoznatiji antioksidansi. Međutim oni ne mogu biti jedini nosioci anti-oksidativne zaštite i nije ih dovoljno uzeti i pomisliti kako smo već podmirili sve anti-oksidativne porebe. Osim vitminskih antioksidanasa (karetenoida, vitamina C i E i selena), znamo da antioksidativno dejstvo imaju, ne retko i snažnije, i druge prirodne supstance, terpeni, flavoni, karatenoidi i dr, a posebno moćni resveratrol, astaksantin i drugi.\nRedovni unos hrane bogate antioksidansima (voće, povrće, cele žitarice, mahunarke, orah i orašasti proizvodi), deluju poztivno na zdravlje čoveka. Oni sadrže na stotine antioksidanasa, fito-hemikalija i ne samo vitamina i minerala, koji su nam neophodni. Svi ti mnogobrojni antioksidansi koje biljke proizvide da bi zaštitile svoj organizam, na isti način nastavljaju svoje delovanje i u čovečijem organizmu. Na jednak način i sa istim protivnicima, slobodnim radikalima i reaktivnim vrstama kiseonika.\nIako ih imamo u priličnom broju u biljnom svetu i u više različitih hemijskih porodica, antioksidansi zapravo deluju vrlo često sinergijski, podupirajući jedni druge i to bez ikakvih preduslova, da li su vitamini ili minerali po svojoj klasifikaciji. Sjajan primer za to je delovanje bio-flavonoida i vitamina C. Onako kako su zajedno povezani u plodu biljke (grožđu i dr), tako i u čovečijem organizmu pokazuju povezanost i zajedničko delovanje. U ovom slučaju se dopunjiju i sinergijski deluju, pojačavajući učinak, vitaminski antiksidans vitamin C i ne nutritivni i nevitaminski bio-flavonoidi. Sveukupno posmatrano uočen je stalni porast kiseonikovih reaktivnih vrsta i raznih reaktivnih molekula u organizmu koji stvaraju vrlo opasne slobodne radikale. Svaka količina antioksidanasa koju možemo dobiti iz hrane jako je značajna i korisna u toj borbi, nužnom balansiranju i neutralizaciji štete od slobodnih radikala. Nije toliko bitno nabrajati sve njihove nazive i imena, koliko je bitno prepoznati njihovu funkciju i način njihovog delovanja.\nAntioksidanse delimo na membranske (vitamin E) te citosolne i plazma (vitamin C) antioksidativne supstance. Naročito je važno da ishranom dopremimo antioksidanse koji će obezbediti našu odbranu i zaštitu na sve tri pozicije: membrani, unutar ćelije u citosolu i van ćelije u plazmi, odnosno u međućelijskom prostoru. Lišavanjem pristupa brojnim antioksidansima iz hrane, nastaje vidni manjak i tas vage onda prelazi na stranu štete koju nemilosrdno osvajaju slobodni radikali. Veliki problem za organizam nastaje kada is redvne ishrane izstane voće i povrće i sirove namirnice i kada se ishrana osloni samo na denaturisanu, prženu, pohovanu, preterano kuvanu ili industrijski obrađenu hranu. Naš organizam tako gubi dragocene saborce u svojoj zaštiti, te onda pomoć moramo da tražimo na onoj drugoj strani koja nije prirodna i primerena pravilnoj ishrani. Svi ti vitamini i minerali, pa i suplementi koji nam nude veliki izbor sintetičkih nadoknada kroz ove supstance, ustvari i nisu kakvo rešenje za čoveka. Ukoliko pak već uzimate vitaminske formule, a u njoj nema antioksidanasa koji nisu vitamini, poput flavonoida, karatenoida, terpena, antocijanina i dr, tada je poželjno primeniti povišeni unos vitamina sa odgovarajućom pratnjom, koja je sa njima u prirodnom obliku (voćem i povrćem). Najbolje je koristiti obe vrste antioksidanasa, one koji su topljivi u vodi, a i u masti, kako bi pokrili sve manjkove i nedostatke. Antioksidansi u tečnosti imaju najbolje iskorišćenje. Trebalo bi da izbegavate unošenje multivitamina na prazan želudac jer tada nije potpuno iskorišćen. To je slučaj i sa karotenoidima. Kod upotrebe flavonoida bolje je da ih pijuete na prazan želudac jer je tada iskorišćenost puno veća.\nAko na sebi primetite kakve promene koje se ispoljavaju kroz naglu pojavu bora, izrazitih promena na koži, zglobovima, hepatitisu, nesanici koja vam stvara nemir, umor i slično, znajte da je to ubrzani proces starenja na koju je bitno uticalo prisustvo povećane koncentracije slobodnih radikala. Posebno starije osobe ne smeju dozvoliti da provedu dan bez svežeg voća i povrća u svojoj ishrani. Takođe se mora voditi računa da veći deo bude konzumiran u sirovom stanju. Navike u ishrani iz mladosti moraju se zaboraviti ukoliko su bile pogrešne, jer poodmakle godine traže sasvim drugačiji ishrandbeni režim.\nPREVENCIJOM PROTIV KORONA VIRUSA – COVID-a 19 27 марта, 2020\nZIMI U HLADNIM DANIMA, JABUKOVO SIRĆE I RIBIZLA A NE LIMUN 12 новембра, 2019\nKUBANSKA MEDICINA I LEKOVI 9 новембра, 2019\nVINO U SLUŽBI ZDRAVLJA KALČINO i SANGRIJA 16 јула, 2019\nUTICAJ POSTA I POSNE HRANE NA ZDRAVLJE ČOVEKA 26 марта, 2019\nSIROVA HRANA U ČOVEČIJOJ ISHRANI 26 марта, 2019\nZNAČAJ SIROVE HRANE ZA ZDRAVLJE ČOVEKA 26 марта, 2019\nPOTHRANJENOST-ANOREKSIJA 26 марта, 2019\nIDEALNA TELESNA TEŽINA 26 марта, 2019\nNEPRAVIlNA ISHRANA I BOLESTI IZAZVANE NJOM 26 марта, 2019\nPRINCIPI SASTAVLJANJA DNEVNOG OBROKA 26 марта, 2019\nPavla Labata 7 11222 Jajinci-Beograd Srbija


Od 1. januara 2021. godine u Beogradu će cena za isporučenu vodu i odvođenje otpadnih voda za sve kategorije potrošača biti povećana za pet odsto, saopštilo je JKP “Beogradski vodovod i kanalizacija”.\nTako će cena kubnog metra isporučene vode za kategorije „Domaćinstva“ i „Sportsko-rekreativni centri – bazeni“ iznositi 59,46 dinara, odnosno 24,04 dinara za odvođenje otpadnih voda. Za kategoriju „Ostali potrošači“ cena isporučene vode će biti 98,40 dinara, a za odvođenje otpadnih voda 52,95 dinara.\nU “Beogradskom vodovodu” kažu da će prosečno domaćinstvo vodu i njeno odvođenje plaćati 80 dinara skuplje, a da je cena usluge poslednji put korigovana u avgustu 2016. godine.\nPodsetimo, od oktobra prošle godine, Beograđani za usluge Infostana u okviru stavke „hladna voda“ plaćaju i nešto više od 130 dinara za novu uslugu – „pogonska spremnost sistema“, nezavisno od potrošnje vode.\nJoš jedno POSKUPLJENJE: Nova stavka na računima za INFOSTAN\nVesić: Džej Ramadanovski zaslužuje da počiva među zaslužnim građanima Beograda\n01/04/2021 | 10:33\nPolicija upala u stan poznate antivakcinašice u Beogradu (VIDEO)\n30/09/2021 | 10:50\n“Hrvatska ima dva jednoroga i po tome smo na vrhu EU”


RAID TABLETE DUOPAK PROTIV KOMARACA A60 - Apotekamo\nPočetnaProdavnicaLepota, nega, zaštitaZaštita od insekataRAID TABLETE DUOPAK PROTIV KOMARACA A60\nRAID TABLETE DUOPAK PROTIV KOMARACA A60 količina\nRaid® laminirane tablete\nSKU: 25045113 Kategorije: Lepota, nega, zaštita, Zaštita od insekata\tRaid protiv komaraca, Raid tablete\nRaid® laminirane tablete zahvaljujući svojoj formuli osiguravaju delotvornu zaštitu protiv komaraca do 12 sati. Za optimalnu efikasnost, aktivirajte aparat 15 minuta unapred. Koristite samo Raid tablete za Raid električni aparat.


KAD SMO SLOŽNI NIKO NAM NIJE RAVAN: Srbi na KiM ujedinjeni pobedili u prvom krugu, razjedinjeni Albanci idu u drugi krug! - Informer\nKAD SMO SLOŽNI NIKO NAM NIJE RAVAN: Srbi na KiM ujedinjeni pobedili u prvom krugu, razjedinjeni Albanci idu u drugi krug!\nSrpska lista odnela je danas pobedu u svih 10 opština sa srpskom većinom na lokalnim izborima na Kosovu i Metohiji, dok Albanci gotovo svuda idu u drugi krug\n- Biće drugog kruga, ali za četiri godine - rekao je Rakić, koji je ubedljivo pobedio i na izborima za gradonačelnika Kosovske Mitrovice.\nDirektor Kancelarije za KiM Marko Ðurić istakao je, “dok se čekaju trubači”, kako je primetio, da je pobeda Srpske liste velika pobeda za čitav srpski narod, za Srbiju, jedinstvo i opstanak naših ljudi na ovom području, koji su “toliko propatili u prethodnim decenijama”, ali i da predstavlja “jednu veliku odgovornost za sve ljude koji su dobili i narodno poverenje, i poverenje države”.\n- Više nego ikada ćemo i kontrolisati i pomagati, da stvari ovde budu onakve kakve zaista treba da budu, da ova naša sloga preraste u našu snagu, zato da bismo ostali i da nam na KiM bude bolje. Nikada nećemo odustati od toga da smatramo KiM ne samo našom kolevkom i našom dušom, nego i srcem Srbije - istakao je Ðurić.\nZahvaljujući svim “bezbrojnim ljudima” iz centralne Srbije, iz drugih delova zemlje, koji su razumeli koliko su važni bili ovi izbori i koji su “smogli hrabrosti i mudrosti da, uprkos svim pokušajima, pritiscima, naporima da se svi Srbi u političkom smislu ovde na KiM iskorene”, odole, Ðurić je naglasio da će država Srbija biti čvršće nego ikada uz svoj narod na KiM.\n- Kako država Srbija bude ekonomski i politički i međunarodno jačala, tako će jačati i naša ukupna pozicija ovde i uveren sam da će kroz trud, saradnju i sve ono što ćemo zajedno raditi u godinama koje dolaze, naša pozicija ovde biti neuporedivo bolja, nego što je ikada, od 1999. godine bila. Živela Srbija, Živela pobeda”, rekao je Ðurić.\nTa ubedljiva pobeda Srpske liste bi, smatra Ðurić, bila i u “apsolutnim brojevima najveći rezultat koji su Srbi ostvarili od 1999. godine na ovom području”, da je danas “dozvoljeno desetinama hiljada Srba iz centralne Srbije da glasaju, a nije”.\n- Mnogi od njih su sprečeni da iskoriste biračko pravo i mnogi su morali satima da trpe šikaniranje na administrativnoj liniji i želim da se zahvalim odavde, iz srca Kosovske Mitrovice celokupnom našem narodu, zato što solidarnost svakog građanina Srbije koji izdvaja i od svog dohotka za opstanak ovog našeg naroda, omogućava da Srce Srbije ovde na KiM živi - rekao je Ðurić.\nPredsednik Srpske liste i novi gradonačelnik Kosovske Mitrovice Goran Rakić rezultat je nazvao jasnim pokazateljem koliko narod na KiM veruje svojoj državi, vladi, predsedniku Republike Aleksandru Vučiću, kao i pokazatelj koliko narod na KiM ceni rad, zalaganje naše države za naš opstanak i bolji život na prostoru KiM i koliko u stvari “ne veruje prodavcima magle, manipulatorima i onima kojima je lični interes ispred svega”.\n- Ono što me posebno raduje, to je da večeras nismo pobedili samo u Kosovskoj Mitrovici, već je Srpska lista pobedu odnela u svih 10 opština sa srpskom većinom i to me posebno raduje, kao i sve nas. Nije bila pobeda “na klackalici”, u svih 20 opština pobeda je takva da je od više od 80 odsto glasova osvojila Srpska lista. Srpski narod je uvek bio uz svoju država i država Srbija uvek je bila uz svoj narod. Tako je uvek bilo i tako će i ostati. Živela Srbija, do pobede - rekao je Rakić.\nKosovo i Metohija izbori Srpska lista slavlje\n(VIDEO/FOTO) VESELJE U KOSOVSKOJ MITROVICI: Evo kako građani proslavljaju pobedu Srpske liste!\nSRBI NEĆE KAKO RAMUŠ HOĆE! Srpska lista odbila Haradinajev poziv na sednicu o Rezoluciji o dijalogu sa Beogradom!


Pogled.ba • Na granici Hrvatske i BiH uhvaćeno devet migranata, vratili ih u Sarajevo\n25.04.2018 18:06 | Objavio: D.G. | Crna kronika | 0\ngranica bih i hrvatska migranti policija\nPripadnici Granične policije danas su prekontrolirali devet afganistanskih migranata na području općine Posušja koja se nalazi uz granicu s Hrvatskom te ih nakon toga uputili prema Sarajevu, gdje se nalazi prihvatni centar, javlja Hina.\nMeđu njima i žene i maloljetnici\nKako je za medije potvrdila glasnogovornica Granične policije BiH Sanela Dujković, granični policajci su u Posušju prekontrolirali državljane Afganistana koji su kod sebe imali potvrde s namjerom podnošenja zahtjeva za azil, koje je izdao terenski ured Istočno Sarajevo Službe za poslove sa strancima BiH.\n"Među njima je bilo žena i maloljetnika. Riječ je o osobama koje imaju slobodu kretanja u BiH u ograničenom vremenskom razdoblju'', rekla je Dujković.\n1.0583 | 3.37MB


Svježije uz kišu i pljuskove, oprez u saobraćaju | MONDOBA\nSvjezije uz kisu i pljuskove oprez u saobracaju.html\nSvježije uz kišu i pljuskove, oprez u saobraćaju 0 Podijeli Podijeli na facebook Podijeli na twitter Podijeli na viber Pošalji na mail\nDruštvo 14.08.2019. / 08:30 08:33\nAutori mondo.ba SRNA 14.08.2019. / 08:30 08:33


Srbija u E četvrtfinalnoj grupi, savladana Španija sa 3:1\nObjavljeno 21 avgust 2011\nMuška kadetska reprezentacija Srbije plasirala se u E četvrtfinalnu grupu na XII SP 2011. u Argentini. Srbija je danas u Baija Blanki, u poslednjem, 3. kolu D grupe, savladala Španiju sa 3:1, po setovima 21:25, 28:26, 25:22 i 25:21, posle 101 minuta igre i tako zauzela drugo mesto u grupi.\nUtakmicu u dvorani Osvaldo Kasanova posmatralo je 300 gledalaca, a sudili su Ivajlo Ivanov iz Bugarske i Nikolas Kasado iz Argentine.\nSRBIJA: KOVAČEVIĆ (26), MEDIĆ (16), ILINČIĆ, BRĐOVIĆ (4), Č. STANKOVIĆ (1), KATIĆ (5), OKOLIĆ (10), POPOVIĆ, M. STANKOVIĆ (1), PANTIĆ, ŽARKOVIĆ (8), BLAGOJEVIĆ (6). TRENERI: MILAN ĐURIČIĆ I MILIVOJE RADISAVLJEVIĆ.\nŠPANIJA: MONTERO, TRINIDAD (2), RAMIRES, KABRERA, DE DIJEGO, MUNJOS, VIHIL (14), VILJENA (13), OSORIO (8), FOMES (13), BARIOS (6), GONSALES (9). TRENERI: RIKARDO MALDONADO BRUMAN I MIGEL RIVERA RODRIGES.\nSrbija će se boriti za plasman od 1. – 8. mesta u Argentini, pošto je savladala Španiju u meču koji je obilovao uzbuđenjima i preokretima.\nPočetak meča pripao je kadetima Srbije, koji su odmah stekli dva poena prednosti, ali je na prvom tehničkom odmoru bilo samo 8:7 za Srbiju. Do drugog tehničkog odmora, Španija je preokrenula rezultat i na odmor otišla sa prednošću od tri poena (16:13). U nastavku, sa dva vezana poena, Španija je stigla do velikih pet poena viška i tu prednost je uspešno čuvala do konačnih 25:21 i 1:0 u setovima.\nPočetak drugog seta nagoveštavao je debakl Srbije, jer je Španija povela sa 8:3. Usledio je rezultatski pomak Srbije, pa je na drugom tehničkom odmoru bilo 16:14 za Španiju. Uspela je Srbija da izjednači i povede sa 20:18, ali su uporni Španci ponovo uspeli da izjednače na 22:22. Srbija je stigla do prve set lopte, koju nije iskoristila, da bi Španija sa dva uzastopna poena stigla do svoje prve set lopte. Uspela je Srbija da izjednači na 25:25, a zatim i da dođe do druge set lopte. Nije je iskoristila, ali treću jeste za 28:26 i 1:1 u setovima.\nTreći set je Srbija dobro počela i povela sa 8:4, pa 10:6, da bi Španija serijom od 5:0, stigla do vođstva. Potom je Srbija sa četiri uazstopna poena ponovo stekla tri poena viška, a tako je bilo i posle drugog tehničkog odmora (17:14 i 18:15). Ponovo je usledio preokret (18:19), da bi Srbija završnicu odigrala odlično i serijom 7:3 stigla do 25:22 i vođstva od 2:1 u setovima.\nU četvrtom setu, Srbija je povela sa 3:0 i 4:1, da bi Španija izjednačila na 5:5. Srbija je imala tri poena prednosti na prvom tehničkom tajm – autu (8:5), a zatim 11:7 i 13:9, da bi Španija izjednačila na 14:14 i potom povela sa 17:14. Sa četiri vezana poena, Srbija ponovo stiže do prednosti, da bi opet Španija povela sa 21:19. Novi preokret je usledio posle fantastične serije Srbije, koja je osvojila šest uzastopnih poena za konačnih 25:21, 3:1 u setovima i plasman među osam najboljih selekcija na SP u Argentini.\nIZJAVA ALEKSANDRA BLAGOJEVIĆA\nPonedeljak je na SP u Argentini slobodan dan. Takmičenje se nastavlja u utorak, a tačan raspored i satnica utakmica četvrtfinalnih grupa, kao i grupa za plasman od 9. – 16. mesta biće poznat sutra ujutro.\nSRBIJA – ŠPANIJA 3:1 (21:25, 28:26, 25:22, 25:21)\nIRAN – PORTORIKO 3:0 (25:12, 25:15, 25:19)\n1. ESP 3 2 1 7:3 6\n2. SRB 3 2 1 7:4 6\n3. IRI 3 2 1 6:4 6\n4. PUR 3 0 3 0:9 0\nEGIPAT – BUGARSKA 3:1 (22:25, 25:22, 25:16, 25:17)\nARGENTINA – SAD 3:0 (25:20, 25:19, 28:26)\n1. ARG 3 2 1 8:3 7\n3. EGY 3 1 2 5:7 4\n4. USA 3 1 2 4:8 2\nGRČKA – TUNIS 3:0 (25:22, 25:10, 25:20)\nKINA – RUSIJA 3:2 (25:22, 17:25, 18:25, 25:20, 15:13)\n1. GRE 3 3 0 9:0 9\n2. CHN 3 2 1 6:7 4\n3. RUS 3 1 2 5:6 4\n4. TUN 3 0 3 2:9 1\nFRANCUSKA – BRAZIL 3:2 (14:25, 25:20, 9:25, 25:22, 15:12)\nKUBA – KOREJA 3:2 (24:26, 25:21, 21:25, 25:20, 15:13)\n1. CUB 3 3 0 9:5 7\n2. FRA 3 2 1 7:5 5\n3. BRA 3 1 2 7:8 4\n4. KOR 3 0 3 4:9 2\nE GRUPA: SRBIJA (D 2), ARGENTINA (A 1), KINA (B 2), KUBA (C 1)\nF GRUPA: GRČKA (B 1), BUGARSKA (A 2), ŠPANIJA (D 1), FRANCUSKA (C 2)\nPo dve prvoplasirane selekcije igraće u polufinalu, dok će treće i četvrte reprezentacije igrati u razigravanju za plasman od 5. – 8. mesta.\nGRUPE ZA PLASMAN OD 9. – 16. MESTA:\nG GRUPA: EGIPAT (A 3), TUNIS (B 4), BRAZIL (C 3), PORTORIKO (D 4)\nH GRUPA: RUSIJA (B 3), SAD (A 4), IRAN (D 3), KOREJA (C 4)\nPo dve prvoplasirane selekcije igraće u razigravanju za plasman od 9. – 12. mesta, dok će treće i četvrte reprezentacije igrati u razigravanju za plasman od 13. – 16. mesta.


Pritužba M.J. protiv osiguravajuće kuće U. zbog diskriminacije po osnovu pola u oblasti pružanja usluga • Poverenik za zaštitu ravnopravnosti\nMišljenja i preporuke Mišljenja i preporuke u postupku po pritužbama Pritužba M.J. protiv osiguravajuće kuće U. zbog diskriminacije po osnovu pola u oblasti pružanja usluga\n07-00-93/2016-02 datum: 10.6.2016.\nMišlјenje je doneto u postupku povodom pritužbe M.J. iz B., koju je podnela protiv U. neživotnog osiguranja B.. U pritužbi je navela da je godišnji iznos premije za dobrovolјno zdravstveno osiguranje „V.“ za žene u U. osiguranju 276,84 evra, dok je godišnja premija osiguranja za muškarce 168,72 evra, iako imaju iste lične karateristike (zdrave osobe, od 26 do 30 godina života). U izjašnjenju U. osiguranja navedeno je, između ostalog, da u konkretnom slučaju nisu prekršene odredbe Zakona o zabrani diskriminacije i da Republika Srbija nema propis koji bliže uređuje kriterijume vezane za pol pri utvrđivanju tarife osiguranja, pa se premijske stope u osiguranju formiraju uz poštovanje pravila struke, a na osnovu statističkih podataka o prikuplјenoj premiji i primlјenim zahtevima za odštetu u prethodnim izveštajnim periodima. U toku postupka utvrđeno je da je da je mesečna premija osiguranja za muškarce 14,06 evra, a za žene 23,07 evra, odnosno godišnja „muška“ premija osiguranja iznosi 152 evra, a „ženska“ 250 evra. Utvrđivanjem razlike u visini mesečne i godišnje premije za dobrovolјno zdravstveno osiguranje za muškarce i žene istog starosnog doba, U. osiguranje neposredno diskriminiše žene, jer im samo zbog njihovog ličnog svojstva (pola) određuje plaćanje većeg iznosa premije dobrovolјnog zdravstvenog osiguranja „V.“. Takođe, analizom tabele osiguravajućih pokrića (osnovnih i dopunskih), koji zapravo predstavlјaju medicinske usluge na koje korisnik/ca osiguranja ima pravo, utvrđeno je da se ove usluge ni po čemu ne razlikuju za muškarce i žene, odnosno da žene uplatom premije dobrovolјnog zdravstvenog osiguranja „V.“ ne dobijaju ni jednu medicinsku uslugu više od muškaraca, koja bi eventualno opravdavala činjenicu da im je određena premija osiguranja u većem iznosu. Zbog toga je U. neživotnom osiguranju B. preporučeno da uskladi pravila o dobrovolјnom zdravstvenom osiguranju u svom društvu za osiguranje, tako što će izjednačiti visinu premija osiguranja za muškarce i žene, kao i da ubuduće, u okviru obavlјanja poslova iz svoje nadležnosti, ne krši antidiskriminacione propise.\nPoverenici za zaštitu ravnopravnosti pritužbom se obratila J. iz B., koju je podnela protiv U. neživotnog osiguranja B. zbog diskriminacije na osnovu pola.\nda je 8. februara 2016. godine došla u osiguravajuću kuću neživotno osiguranje, kako bi preuzela ponudu za dobrovolјno zdravstveno osiguranje,\nda joj je zaposleni u osiguravajućem društvu ponudio paket „V.“ sa dodatnim premijama za oftalmološke usluge i usluge fizikalne terapije u iznosu od 14,06 evra mesečno,\nda se sat vremena kasnije vratila sa namerom da podnese zahtev i tada su ona i zaposleni koji joj je prethodno dao ponudu, popunili upitnik i postigli dogovor da plati osiguranje za celu godinu,\nda, kada je odštampana konačna ponuda, u njoj je izračunata premija u iznosu od 276,84 evra, umesto očekivane godišnje premije za dobrovolјno zdravstveno osiguranje u iznosu od 168,72 evra. Navela je da su ona i agent osiguranja bili zbunjeni ovom promenom, te su prošli kroz celu proceduru još jednom,\n– da je agent osiguranja, na osnovu provere, zaklјučio je da je pri popunjavanju podataka u prvoj ponudi upisao da je ona osoba muškog pola, te je stoga izračunao manji iznos premije osiguranja,\nda je tražila od osiguravajuće kuće da joj, naknadno, elektronskim pismom pošalјu ponude za dobrovolјno zdravstveno osiguranje za muškarce i žene starosnog doba 26-30 godina,\nda smatra da je neosnovano da iznos premije za dobrovolјno zdravstveno osiguranje za žene bude veći u iznosu na premiju osiguranja za muškarce, koji imaju iste lične karateristike (zdrave osobe, od 26 do 30 godina života).\n1.3. Uz pritužbu je dostavlјeno elektronsko pismo od 25. februara 2016. godine koje je U. neživotno osiguranje dostavilo podnositelјki pritužbe, u čijem prilogu se nalaze ponude za dobrovolјno zdravstveno osiguranje za sve osobe ženskog pola od 26-30 godina i ponuda za muškarce istog životnog doba.\n1.4. Poverenica za zaštitu ravnopravnosti sprovela je postupak u cilјu utvrđivanja pravno relevantnih činjenica i okolnosti, u skladu sa članom 35. stav 4. i članom 37. stav 2. Zakona o zabrani diskriminacije, pa je u toku postupka zatraženo izjašnjenje U. neživotnog osiguranja B. (u dalјem tekstu: U. osiguranje).\nU izjašnjenju M.K., zastupnice osiguranja, između ostalog, navedeno je:\nda Republika Srbija nema propis koji bliže uređuje kriterijume vezane za pol pri utvrđivanju tarife osiguranja, pa se premijske stope u osiguranju formiraju uz poštovanje pravila struke, a na osnovu statističkih podataka o prikuplјenoj premiji i primlјenim zahtevima za odštetu u prethodnim izveštajnim periodima,\nda se na osnovu odnosa između uplaćene premije i isplaćenih šteta vrši „segmentacija“ predmeta osiguranja i lica, između ostalog, i prema polu i starosnom dobu,\nda se, na primer, za osiguranje života obavezno primenjuju tablice smrtnosti koje su različite za žene i muškarce, a u obzir se uzima i starosna dob osiguranika,\nda su tarife osiguranja dostavlјene Ministarstvu zdravlјa na saglasnost, a potom i Narodnoj banci Srbije, kao regulatornom telu,\nda je ponuda, koja je elektronskim pismom dostavlјena M.J. 25. februara 2016. godine, „info ponuda“, izdata naknadno za potrebe zaposlenih kolega iz iste kompanije u kojoj je i M.J. zaposlena,\nda je podnositelјka pritužbe osigurana polisom osiguranja br. 34-6771 od 8. februara 2016. godine, sa početkom osiguranja od 10. februara 2016. godine, tako da su njeni navodi o izjavi i čuđenju zaposlenog u osiguravajućoj kući irelevantni za utvrđivanje činjeničnog stanja i iskonstruisani,\nda osiguravač brine o pravima korisnika usluge osiguranja u skladu sa Zakonom o osiguranju i Odlukom o načinu zaštite prava i interesa osiguranika, te da u slučaju, povodom koga je podneta pritužba, nijedno pravo nije uskraćeno, već je upravo zaštićeno zdravstveno stanje žena i omogućene su veće pogodnosti pri pružanju medicinskih usluga uz poštovanje pola, zaštite podataka o ličnosti i zdravstvenom stanju osiguranika.\n2.1. Uvidom u navode iz pritužbe, izjašnjenja i dokaze dostavlјene uz pritužbu utvrđeno je da je M.J., 8. februara 2016. godine, stupila u kontakt sa zaposlenima u U. osiguranju, kako bi se raspitala o mogućnostima za dobrovolјno zdravstveno osiguranje.\n2.2. Uvidom u mejl koji je U. osiguranje poslalo podnositelјki pritužbe 25. februara 2016. godine, utvrđeno je da se u prilogu mejla nalaze dve ponude za dobrovolјno zdravstveno osiguranje: ponuda za sve osobe ženskog pola između 26-30 godina, kao i „muška ponuda između 26-30 godina“. U zadnjem pasusu mejla, navedena je „važna napomena“, u kojoj je istaknuto: „Na oba obračuna po automatizmu dolazi popust od 10%, jer bi se polise radile na neodređeno vreme sa mogućnošću raskida posle prve godine, tako da bi ženska polisa iznosila na godišnjem nivou oko 250 eur, a muška 152 eur, naravno uz mesečno plaćanje“.\n2.3. Uvidom u informativne ponude za dobrovolјno zdravstveno osiguranje, dostavlјene u prilogu mejla, utvrđeno je da se jedna odnosi na muškarce životne dobi od 26 do 30 godina, dok je ugovarač osiguranja u drugoj ponudi precrtan, ali se iz teksta mejla može zaklјučiti da se radi o ponudi za žene istog starosnog doba. Naime, u ponudi za muškarce, mesečna premija za paket osiguranja „V.“ iznosi 14,06 eura, a obuhvata osnovna pokrića: pregled lekara opšte prakse, pregled lekara specijaliste, dijagnostiku i laboratorijske analize, dok dopunska pokrića obuhvataju: godišnji sistematski pregled, oftamološke preglede i fizikalnu terapiju. U ponudi za žene, mesečna premija za paket osiguranja „V.“ iznosi 23,07 evra i obuhvata osnovna pokrića: pregled lekara opšte prakse, pregled lekara specijaliste, dijagnostiku i laboratorijske analize, dok dopunska pokrića obuhvataju: godišnji sistematski pregled, oftamološke preglede i fizikalnu terapiju.\nPoverenica za zaštitu ravnopravnosti, prilikom odlučivanja u ovom predmetu cenila je navode iz pritužbe i izjašnjenja, dokaze koji su priloženi uz pritužbu, kao i relevantne pravne propise u oblasti zaštite od diskriminacije.\n3.3. Ustav Republike Srbije u član 21. zabranjuje svaku diskriminaciju, neposrednu ili posrednu, po bilo kom osnovu, a naročito po osnovu rase, pola, nacionalne pripadnosti, društvenog porekla, rođenja, veroispovesti, političkog ili drugog uverenja, imovnog stanja, kulture, jezika, starosti i psihičkog ili fizičkog invaliditeta.\n3.4. Ustavna zabrana diskriminacije bliže je razrađena Zakonom o zabrani diskriminacije koji u članu 2. stav 1. tačka 1. propisuje da diskriminacija i diskriminatorno postupanje označavaju svako neopravdano pravlјenje razlike ili nejednako postupanje, odnosno propuštanje (isklјučivanje, ograničavanje ili davanje prvenstva), u odnosu na lica ili grupe kao i na članove njihovih porodica, ili njima bliska lica, na otvoren ili prikriven način, a koji se zasniva na rasi, boji kože, precima, državlјanstvu, nacionalnoj pripadnosti ili etničkom poreklu, jeziku, verskim ili političkim ubeđenjima, polu, rodnom identitetu, seksualnoj orijentaciji, imovnom stanju, rođenju, genetskim osobenostima, zdravstvenom stanju, invaliditetu, bračnom i porodičnom statusu, osuđivanosti, starosnom dobu, izgledu, članstvu u političkim, sindikalnim i drugim organizacijama i drugim stvarnim, odnosno pretpostavlјenim ličnim svojstvima.\nOdredbama člana 6. Zakona o zabrani diskriminacije propisano je da neposredna diskriminacija postoji ako se lice ili grupa lica, zbog njegovog odnosno njihovog ličnog svojstva u istoj ili sličnoj situaciji, bilo kojim aktom, radnjom ili propuštanjem, stavlјaju ili su stavlјeni u nepovolјniji položaj ili bi mogli biti stavlјeni u nepovolјniji položaj. Odredbama čl. 15-27. Zakona o zabrani diskriminacije propisani su posebni slučajevi diskriminacije, pa je tako članom 17. stav 1. propisano da diskriminacija u pružanju javnih usluga postoji ako pravno ili fizičko lice, u okviru svoje delatnosti, odnosno zanimanja, na osnovu ličnog svojstva lica ili grupe lica, odbije pružanje usluge, za pružanje usluge traži ispunjenje uslova koji se ne traže od drugih lica ili grupe lica, odnosno ako u pružanju usluga neopravdano omogući prvenstvo drugom licu ili grupi. Takođe, s obzirom na činjenice i okolnosti konkretnog slučaja, za njegovo razmatranje relevantne su i odredbe člana 20. stav 2. kojima je zabranjeno uskraćivanje prava ili javno ili prikriveno priznavanje pogodnosti u odnosu na pol ili zbog promene pola.\n3.5. Zakonom o ravnopravnosti polova propisano je da je neposredna diskriminacija svako neopravdano razlikovanje, isklјučivanje ili ograničavanje kojima se u istoj ili sličnoj situaciji bilo kojim aktom ili radnjom organa javne vlasti, poslodavca ili pružaoca usluge, lice ili grupa lica stavlјaju ili su stavlјeni u nepovolјniji položaj, odnosno kojim bi mogli biti stavlјeni u nepovolјniji položaj po osnovu pola.\n3.6. Imajući u vidu predmet ove pritužbe, u konkretnom slučaju potrebno je utvrditi da li je U. osiguranje izvršilo akt diskriminacije na osnovu pola, utvđivanjem premije osiguranja „V.“ u većem iznosu za žene nego za muškarce, starosnog doba od 26 do 30 godina.\n3.7. Nesporno je da je U. osiguranje poslalo mejl podnositelјki pritužbe sa informativnim ponudama za dobrovolјno zdravstveno osiguranje „V.“ za žene i muškarce od 26-30 godina starosti. Takođe, nesporno je da je mesečna premija osiguranja za muškarce 14,06 evra, a za žene 23,07 evra, odnosno godišnja „muška“ premija osiguranja iznosi 152 evra, a „ženska“ 250 evra. Utvrđivanjem razlike u visini mesečne i godišnje premije za dobrovolјno zdravstveno osiguranje za muškarce i žene istog starosnog doba, U. osiguranje neposredno diskriminiše žene, jer im samo zbog njihovog ličnog svojstva (pola) određuje plaćanje većeg iznosa premije dobrovolјnog zdravstvenog osiguranja „V.“. Takođe, analizom tabele osiguravajućih pokrića (osnovnih i dopunskih), koji zapravo predstavlјaju medicinske usluge na koje korisnik/ca osiguranja ima pravo, utvrđeno je da se ove usluge ni po čemu ne razlikuju za muškarce i žene, odnosno da žene uplatom premije dobrovolјnog zdravstvenog osiguranja „V.“ ne dobijaju ni jednu medicinsku uslugu više od muškaraca, koja bi eventualno opravdavala činjenicu da im je određena premija osiguranja u većem iznosu.\n3.8. Povodom navoda iz izjašnjenja da U. osiguranje nije izvršilo diskriminaciju, imajući u vidu da „u konkretnom slučaju ni jedno pravo nije uskraćeno, već je upravo zaštićeno zdravstveno stanje žena i omogućen širi spektar zdravstvene zaštitte, odnosno veće pogodnosti pri pružanju medicinskih usluga uz poštovanje pola“, Poverenica za zaštitu ravnopravnosti ukazuje da su ovi navodi neosnovani, s obzirom da prema odredbi člana 6. Zakona o zabrani diskriminacije, do neposredne diskriminacije dolazi kada su pojedinac ili grupa lica koji imaju neko lično svojstvo stavlјeni u nepovolјniji položaj u odnosu na pojedinca ili grupu koji se nalaze u istoj ili sličnoj situaciji, a koji nemaju to lično svojstvo. U konkretnom slučaju, očigledno je da su zbog svog pola, žene koje žele da zaklјuče ugovor o dobrovolјnom zdravstvenom osiguranju sa U. osiguranjem prinuđene da plaćaju veći iznos mesečne ili godišnje premije osiguranja u odnosu na muškarce, iako su im ponuđene potpuno iste usluge u okviru osiguravajućeg pokrića.\n3.9. Poverenica za zaštitu ravnopravnosti cenila je navode iz izjašnjenja U. osiguranja da se premijske stope u osiguranju određuju na osnovu statističkih podataka o prikuplјenoj premiji i primlјenim odštetnim zahtevima u prethodnim izveštajnim periodima, ali i prema karakteristikama lica kao što su pol i starosno doba. Nesporno je da je U. osiguranje, kao i sva druga društva za osiguranje, ovlašćeno da utvrđuje uslove osiguranja kojim uređuje svoje poslovanje, ali svi akti društava za osiguranje moraju da budu usklađeni sa Ustavom i zakonskim propisima, kako onim iz oblasti delatnosti osiguranja, tako i sa drugim propisima Republike Srbije, uklјučujući i propise koji zabranjuju diskriminaciju.\n3.10. Poverenica, nadalјe, konstatuje da se u konkretnom slučaju radi o pružanju usluge dobrovolјnog zdravstvenog osiguranja, koja se nudi neograničenom broju lica i koja je dizajnirana da zadovolјi određeni interes koji je tipičan za širok krug subjekata. Saglasno tome, s aspekta Zakona o zabrani diskriminacije, ugovor o dobrovolјnom zdravstevnom osiguranju mora biti dostupan svim osobama pod jednakim uslovima, bez ikakve diskriminacije po osnovu pola.\n3.11. Poverenica za zaštitu ravnopravnosti, svakako je uzela u obzir činjenicu da je delatnost osiguranja, po svom karakteru, veoma rizična, te da je društvo za osiguranje, stoga, dužno da procenjuje rizik od nastanka osiguranog slučaja. Nesporno je, dakle, da U. osiguranje pri kreiranju određenog paketa osiguranja vrši procenu iznosa osigurane svote, formirane na osnovu pravila struke i propisa o osiguranju, jer ima legitiman interes da zaklјučivanjem ugovora o osiguranju obezbedi odgovarajuću dobit. Saglasno tome, osiguravajuće društvo je slobodno da povodom svakog zahteva za zaklјučenje ugovora o osiguranju odluči da li će sa klijentom da zaklјuči takav ugovor. Međutim, za ovu procenu, pol klijenta nema nikakav uticaj, jer nije sam po sebi rizičan, odnosno, pol neke osobe ni na koji način ne ukazuje koliko će on ili ona često koristiti usluge koje „pokriva“ dobrovolјno zdravstveno osiguranje. Činjenica da je korisnica dobrovolјnog zdravstvenog osiguranja osoba ženskog pola automatski ne znači da je ta osoba lošijeg zdravstvenog stanja, niti da će češće tražiti lekarsku pomoć. Takođe, nikako se ne može tvrditi da bi žena češće tražila usluge ginekologa, nego što bi muškarci, eventualno, tražili urološke preglede. Tačnije, pol neke osobe ne govori apsolutno ništa o njegovom zdravstvenom stanju, niti o vrsti ili učestalosti lekarskih pregleda koji su pokriveni dobrovolјnim zdravstvenim osiguranjem.\n3.12. Poverenica naglašava da procena koju U. osiguranje vrši na osnovu „statističkih podataka i karakteristika lica“, ni u kom slučaju ne sme dovesti do nejednakog tretmana ugovarača osiguranja na osnovu pola, već se procena društva za osiguranje mora zasnivati isklјučivo na uporedivim i objektivnim kriterijumima. Samo takav pristup i način postupanja obezbeđuju da sve osobe, pod jednakim uslovima, mogu da zaklјuče ugovor o želјenom osiguranju.\n3.13. Takođe, U. osiguranje se u svom izjašnjenju poziva da svoje tarife osiguranja, saglasno Uredbi o dobrovolјnom osiguranju, dostavlјa Ministarstvu zdravlјa na saglasnost, a potom i Narodnoj banci Republike Srbije, kao regulatornom telu. U vezi sa tim, Poverenica za zaštitu ravnopravnosti konstatuje da je delatnost U. osiguranja, kao i drugih društava za osiguranje, regulisana posebnim zakonskim i podzakonskim propisima, ali ovi posebni propisi o pružanju usluga osiguranja, kao ni njihova primena, ne smeju biti u suprotnosti sa ustavnim i zakonskim normama o zabrani diskriminacije. Činjenica da su Ministarstvo zdravlјa i Narodna banka Republike Srbije dali saglasnost, odnosno nisu se usprotivili tarifi osiguranja na koju se pritužuje M.J., nije od neposrednog značaja za ocenu dopuštenosti kriterijuma vezanog za pol osiguranih lica prilikom određivanja visine premije za dobrovolјno zdravstveno osiguranje „V.“ i ne može otkloniti nezakonitost postupanja U. osiguranja, kao pružaoca javnih usluga.\n3.13. Poverenica za zaštitu ravnopravnosti smatra da je važno da se stručnjaci i stručnjakinje, koji se bave poslovima osiguranja u našoj zemlјi, upoznaju sa propisima i stavovima suda EU, kako bi što bolјe razumeli primenu principa jednakosti muškaraca i žena u oblasti pružanju usluga, uklјučujući i usluge osiguranja. Naime, Sud pravde EU zauzeo je stav da uzimanje pola osiguranika u obzir, kao faktora rizika u ugovorima o osiguranju, predstavlјa diskriminaciju. Takav stav je donet na osnovu načela jednakog postupanja prema muškarcima i ženama u pristupu i nabavci robe, odnosno pružanju usluga. Naime, sud je stao na stanovište da nije načelno protiv različitog tretiranja muškarca i žene, ako se „…sa sigurnošću može utvrditi da postoji relevantna razlika između muškarca i žene, koja traži takav postupak…“ Ali, prema stavu Suda, ako se postupak oslanja samo ili pretežno na statistiku, ove sigurnosti nema. Primera radi, različito trajanje života muškarca i žene, što je kod polno diferenciranih tarifa u osiguranjima života bilo odlučujuće za premiju i koristi iz ugovora, ne mora biti posledica (samo) različitog pola, već i posledica drugih činioca kao što su ekonomsko i socijalno okruženje i položaj muškarca i žene u tom okruženju, životne navike, ishrana, konzumiranje alkohola ili duvana, praktikovanje slobodnih aktivnosti i sl. Stoga, prema stavu suda, uzimanje pola kao faktora ocene rizika ne sme da dovodi do razlika u pojedinačnim premijama osiguranja i osiguranim rizicima.\n3.14. Imajući u vidu sve navedeno, Poverenica za zaštitu ravnopravnosti je mišlјenja da je U. osiguranje određivanjem većeg iznosa premije dobrovolјnog zdravstveno osiguranje za žene, izvršilo akt diskriminacije na osnovu pola.\nOdređivanjem premije dobrovolјnog zdravstvenog osiguranja „V.“ u većem iznosu za žene nego za muškarce, U. neživotno osiguranje B. prekršilo je odredbe člana 17. stav 1. i člana 20. stav 2. Zakona o zabrani diskriminacije.\nPoverenica za zaštitu ravnopravnosti preporučuje U. neživotnom osiguranju B. da:\n5.1. Uskladi pravila o dobrovolјnom zdravstvenom osiguranju u svom društvu za osiguranje, tako što će izjednačiti visinu premija osiguranja za muškarce i žene.\nPotrebno je da U. neživotno osiguranje B. obavesti Poverenicu za zaštitu ravnopravnosti o sprovođenju ove preporuke, u roku od 30 dana od dana prijema mišlјenja sa preporukom.\nSaglasno članu 40. Zakona o zabrani diskriminacije, ukoliko U. neživotno osiguranje B. ne postupi po preporuci u roku od 30 dana, biće doneto rešenje o izricanju mere opomene, protiv kojeg nije dopuštena žalba, a za slučaj da ovo rešenje ne sprovede, Poverenica za zaštitu ravnopravnosti može o tome obavestiti javnost preko sredstava javnog informisanja i na drugi pogodan način.\n „Službeni glasnik RS“, broj 139/14\n Presuda C-236/09 (Belgijsko udruženje potrošača Test-Achats i ostali)


Ako Tači i Veselji završe u Hagu, ekstremisti će pokušati da izazovu sukobe sa Srbima | Novi Centar\nNaslovna Društvo Ako Tači i Veselji završe u Hagu, ekstremisti će pokušati da izazovu...\nDirektor Instituta za nacionalnu i međunarodnu bezbednost Darko Trifunović za Kosovo Onlajn navodi da će na Kosovu doći do velikih tenzija ukoliko Specijalni sud potvrdi optužnice protiv Hašima Tačija i Kadrija Veseljija.\n“Naravno da će doći do tenzija. Tu pre svega mislim da će probati da isprovociraju sukob sa Srbima na Kosovu, jer što veću tenziju naprave, manje će se obraćati pažnja na sud. Međutim to će malo teže ići jer i Hoti zna da će tolerancija prema njima biti nula od strane međunarodne zajednice, pre svega SAD za takve pokušaje“, navodi Trifunović.\nOn dodaje i da se “Srbija razračunala sa onima koje je međunarodna zajednica označila ratnim zločincima, ali na Kosovu nikako da shvate da EU i SAD ne žele više da tolerišu one koji su činili zločine u ime Albanaca”.\n“Upravo su oni koji su ubijali svoje sunarodnike jer su bili potencijalni svedoci, obesmislili celu njihovu borbu“, navodi Trifunović.\nO navodima nekadašnjih pripadnika OVK da je njihov rat bio čist, Trifunović kaže da je više nego očigledno da taj rat nije bio čist.\n“Činjenica da je osnovan Sud za OVK govori o tome šta međunarodna zajednica misli o ratu koji je vodila OVK. Kosovo hoće u NATO i EU, ali moraju da shvate da niko ne želi ljude s krvavim rukama koji su činili ozbiljne zločine, a ono što je radila OVK ima odlike genocida. I svaki normalan građanin, bilo Srbin, Albanac, Hrvat….ne može mirno da gleda na nekoga ko je činio zločine u njegove ime“.\nPrethodni članakZAŠTO ŠARAN ŽIVI U VODI? Školarac je odgovorio, a svi su se VALJALI OD SMEHA (FOTO)\nSledeći članakMlađan Đorđević: Vlast prodaje budućnost naše dece – RIO TINTO će u Srbiji ostaviti pustoš i zagađenje apokaliptičnih razmera!


3D televizori – vrhunski bioskopski doživljaj iz udobnosti vašeg doma » m:blog\nMarch 18, 2015| m:vijesti| Views: 70\nStari porodični drugar većine naših domaćinstva svakako je televizor. U posljednjih nekoliko godina tehnologija je toliko napredovala, da su među mnogim pametnim uređajima, sasvim očekivano, i TV prijemnici zauzeli svoje mjesto.\nOdmah nakon pojave tankih TV prijemnika prefinjenog dizajna, termin “smart” se odomaćio kada su televizori u pitanju. Ono što ih odlikuje je da imaju fokus na internetu, te upravo ovu globanu mrežu koriste za brojne funkcije, što je dalje dovelo i do promjene doživljaja prilikom gledanja televizije.\nTržište tzv. smart TV uređaja sve je veće, a proizvođači iz dana u dan za svoje pametne televizore nude sve veći broj aplikacija. Ove aplikacije omogućavaju interakciju sa društvenim mrežama, pristup različitim video streaming servisima, plejerima za gledanje audio i video materijala, te pregršt drugih mogućnosti. Svi televizori nove generacije dolaze i sa USB priključkom, što će vam omogućiti da na TV povežete USB drive i pustite neki film, slušate muziku ili pregledate fotografije.\nUpravo zbog spomenutog ubrzanog napretka, mnogi od nas nisu u stanju da isprate sve novitete i promjene koje se dešavaju kada su pametni televizori u pitanju, te ćemo vas ovom prilikom upoznati sa pametnim TV uređajima koji koriste 3D tehnologiju za prikaz slike, a već se mogu naći u raznovrsnoj ponudi kompanije m:tel.\nPo čemu su oni posebni? Opciju 3D prikaza sadržaja posjeduje skoro svaki pametni televizor, pa čak i neki koji to nisu. Televizori koji podržavaju 3D dolaze sa specijalnim naočalama koje će ovaj efekat oživjeti u udobnosti vašeg doma, baš poput onih naočala koje ste već vjerovatno isprobali u bioskopu.\nKako 3D TV funkcioniše? Ovakav TV uređaj istovremeno prikazuje dva različita video-signala jedne iste scene, a pomoću specijalnih naočala, ljudski mozak kreira trodimenzionalnu sliku. Ipak, nemojte očekivati da ćete moći gledati “običnu” televiziju u 3D verziji, jer pored naočala je potrebno da sadržaji koji se prikazuju takođe budu snimljeni u 3D tehnologiji. Sa druge strane, 3D televizori mogu prikazivati i normalnu, odnosno, dvodimenzionalnu sliku.\nKvalitet 3D prikaza zavisi od kvaliteta programa, kao i od samog kvaliteta naočala, ali postoje i neke opšte smjernice koje vam mogu pomoći u pronalaženju idealnog mjesta za njega. Tačnije, važno je naći idealnu udaljenost za gledanje 3D televizije, jer treba da budete pozicionirani tačno na sredini ekrana i nešto bliže televizoru nego inače, kako biste u potpunosti bili fokusirani na detalje koji kreiraju treću dimenziju. Poželjno je da uklonite pozadinsko osvjetljenje, kako se ne bi odbijalo od površine naočara i uticalo na doživljaj 3D efekta.\nPametni 3D televizori su definitivno veliki napredak na polju televizije, jer donose zaista velike mogućnosti kao i brojne zanimljive sadržaje, a kompanija m:tel ih nudi po povoljnim cijenama i uslovima.\nTako u Open ponudi kompanije m:tel možete pronaći 3D televizore brendova Philips, Samsung i Sony, a izdvajamo Philips 3D Smart TV, koga odlikuje Full HD kvalitet slike koja se prikazuje na LED ekranu dijagonale 42 inča, odnosno, 107 centimetara. Uz ovaj moćni uređaj dobićete i četiri para 3D naočala, a uz Open Trio paket rata na 12 mjeseci za ovaj Philips 3D Smart TV iznosi svega 58 KM.


PULS OTVORENIH IDEJA BEOGRAD | Open Ideas\nKljučni element koji se „provlači“ kroz sve diskusije u sklopu događaja Puls Otvorenih ideja je edukativni element. Naime, nedovoljna informisanost građana o radu i nadležnostima inspekcija u Srbiji je jedan od glavnih problema u sistemu. Zatim, sam sistem je izrazito komplikovan (u Srbiji deluju čak 37 inspekcija) jer se nadležnosti pojedinih inspekcija s jedne strane često međusobno preklapaju, a s druge strane više inspekcija je nadležno sa različite delove iste delatnosti. Na primer, da biste prijavili nepravilnosti u radu jednog restorana (u vezi sa hranom, neprijavljenim osobljem i sl.) potrebno je da obavestite čak sedam različitih inspekcija.\nAplikacije koje će se razviti u sklopu predstojećih treninga za šest nevladinih organizacija koje učestvuju u inicijativi Građani za reforme inspekcija bi mogle ponuditi odgovore građanima u vezi sa pojedinim nadležnostima inspekcija kroz jednostavne algoritme.\nTakođe, jedna od ideja za aplikaciju pretpostavlja mogućnost mapiranja tamnih i svetlih „tački“, odnosno primera delovanja inspekcija. Na taj način bi fokus mogao biti i na pozitivne primere rada.\nPulsu Otvorenih ideja Beograd su prisustvovali predstavnici UG Zajedno zajedno, Kancelarija za evropske integracije Vlade Republike Srbije, Libertarijanskog kluba Libek, Inicijative mladih za ljudska prava, Komiteta pravnika za ljudska prava, Fakulteta političkih nauka, te Fondacije Centar za demokratiju i Fondacije Dokukino.


Насловна Друштво Глас грађана Poznat dobavljač i cena stubova na plaži Tikvara\nBAČKA PALANKA: Minule nedelje, na popularnoj plaži na jezeru Tikvara u Bačkoj Palanci, postavljeni su betonski stubovi, o kojima se mnogo komentarisalo na socijalnim mrežama. Betonski stubovi imaju dekorativne završetke, a na njima su instalirane metalne šipke koje drže mrežu, koja bi trebala da ima za ulogu pravljenje hlada.\nMi smo bili na terenu i razgovarali sa građanima i Darkom Božovićem, direktorom USR „Tikvara“ – upravljačem Parka prirode Tikvara, na kojoj se nalazi plaža.\nPrilikom razgovora direktor USR „Tikvara“, Darko Božović nije mogao da se seti tačnog naziva firme koja je bila dobavljač stubova, pa smo kao informaciju od javnog značaja od USR „Tikvara“ zatražili predmetne fakture koje se odnose na predmetnu investiciju.\nZahvaljujemo se USR „Tikvara“ i direktoru Darku Božoviću što su nam blagovremeno prosledili dokument. Na fakturi se vidi da je dobavljač Zanatska radnja „MIL MARK“, preduzetnice Snežane Kubatov. Pod tačkom 4. se nalaze stubovi čija je cena 12.000 RSD po komadu i nose naziv GRČKI STUBOVI. Iz dokumenta se ne vidi gde su nabavljene metalne šipke i mreža kao i ko je izveo radove na montaži.\nПретходни текст: Osumnjičenom za ubistvo majke u Bačkoj Palanci produžen pritvor\nСледећи текстBronza! Rvač Datunašvili doneo Srbiji novu medalju\nНова расвета обасјала бент\nПостављени стубови нове јавне расвете на бенту (ВИДЕО)


VENECIJANSKA KOMISIJA I STARA I NOVA VLAST: Selektivno čitanje i sprovođenje – Monitor\nDPS i njihovi „tradicionalni koalicioni partneri“ su pozdravili mišljenje Venecijanske komisije o spornim prijedlozima dva tužilačka zakona kao svoj trijumf. Zaboravljajući kako se DPS-ova vlast oglušavala o mišljenja „Venecijanaca“ kad im nisu bila po volji\nI prije nego je Venecijanska komisija (VK) zvanično objavila mišljenje o spornim prijedlozima dva tužilačka zakona, tumačenje pomenutog mišljenja se slavodobitno pojavilo na „patriotskim“ portalima pod kontrolom DPS-a. Navodno je tekst podobnim medijima dostavljen odmah nakon sjednice VK od strane bivšeg DPS-ovog sudije i kasnijeg ministra pravde Zorana Pažina i/ili člana Tužilačkog savjeta Anete Spaić, koji su članovi Venecijanske komisije iz Crne Gore. Medijske objave i tumačenja (bez objavljivanja originalnog teksta VK) su pratile reakcije DPS i njihovih „tradicionalnih koalicionih partnera“ koji su pozdravili mišljenje kao svoj trijumf.\nPredloženim zakonima je nova vlast namjeravala razbiti kontrolu DPS-a nad državnim tužilaštvima. Glavni specijalni tužilac Milivoje Katnić je izrazio zadovoljstvo stavom VK i poručio ministru pravde Vladimiru Leposaviću da ne pritiska sudove već „da pročita mišljenje VK“.\nMnogi iz Đukanovićevog bloka zaboravljaju da se DPS-ova vlast oglušavala o mišljenja Venecijanaca kad im nisu bila po volji. Najpoznatiji primjer je sporni Zakon o slobodi vjeroispovijesti donesen u noćnom zasijedanju Skupštine krajem decembra 2019. kojim je raskinuto višedecenijsko partnerstvo između predsjednika Đukanovića i Srpske Pravoslavne Crkve (SPC) u Crnoj Gori. Premijer Duško Marković, suočen sa najvećim protestima u istoriji Crne Gore u vidu crkvenih litija, nekoliko puta je obmanuo javnost govoreći da sporni zakon ima podršku Venecijanaca. U stvarnosti, Vlada Markovića, u kojoj je bio ministar pravde i sadašnji član VK Zoran Pažin, nije ispunila skoro nijednu preporuku VK kada je bio u pitanju sporni zakon.\nU mišljenju objavljenom prije pet dana, VK izričito kaže na 10. strani da ranija DPS vlast nije ispunila njene preporuke iz 2012. godine, koje su se ticale sastava i nadležnosti Tužilačkog savjeta i da se isti inkorporiraju u Ustav Crne Gore. Bilo je i puno kritika od strane VK, pogotovo onih za politički uticaja DPS-a na pravosuđe. Tadašnja vlast je, kao i sadašnja parlamentarna većina, isticala da VK daje samo savjetodavno mišljenje koje nije pravno obavezujuće.\nZadnji izvještaj VK navodi da je stanje u tužilaštvu i sudovima loše, citirajući izvještaj EU da je i pored reformi u tužilaštvu kojima je osnovano i Specijalno državno tužilaštvo (SDT) napredak u borbi protiv organizovanog kriminala i korupcije „ograničen“.\nNa kraju izvještaja se priznaje da „u Crnoj Gori postoji snažan zahtjev za sveobuhvatnom reformom tužilaštva“ kao i da su „mnoge nevladine organizacije nezadovoljne radom tužilaštva i da ih brinu bliske veze tužilaca sa prethodnom vlašću“. Međutim, VK smatra da reforme ne smiju rezultirati jednostavnom zamjenom vrha tužilaštva sa novim ljudima kao i zamjenom stare većine novom u potencijalno opasnom vršenju političke kontrole nad tužilaštvom. Na sličnu kontrolu tužilaštva od strane vladajućeg DPS-a „Venecijanci“ su i ranije upozoravali sličnim mišljenjima, što nije puno brinulo tadašnji režim, osim ako nije bilo praćeno i pritiscima od strane Evropske komisije.\nOpšte je mišljenje stručne javnosti i nevladinog sektora da su nacrti tužilačkih zakona doneseni brzopleto, neoprezno i da idu naruku DPS-u i zadržavanju sadašnjeg lošeg stanja. Prijedloge Zakona o izmjenama i dopunama Zakona o državnom tužilaštvu kao i prijedlog Zakona o tužilaštvu za organizovani kriminal i korupciju skupštinska većina je donijela po ubrzanom postupku bez konsultacija sa Evropskom komisijom, Tužilačkim savjetom i stručnom javnošću. Nije organizovana nijedna javna rasprava. Takav pristup skupštinske većine je izazvao čuđenje i negodovanje EU i SAD jer su dosadašnje promjene i reforme rađene u bliskoj koordinaciji sa zapadnim partnerima.\nPredloženim Zakonom o tužilaštvu za organizovani kriminal i korupciju (TOKK) predviđeno je da se sadašnje Specijalno državno tužilaštvo (SDT) preimenuje u gorepomenuto. Rukovodilac TOKK-a bi i dalje bio biran od Tužilačkog savjeta s tim da se ubuduće ne bi birao na osnovu prijedloga Vrhovnog državnog tužioca. Struktura TOKK-a, funkcije i status tužilaca su trebali ostati nepromijenjeni kao kod sadašnjeg SDT-a. Velika novina je to što bi usvajanjem zakona sadašnji tužioci u SDT-u dobili status neraspoređenih, uključujući i Glavnog specijalnog tužioca. Tužilački savjet bi imao 90 dana da odluči koliko će tužilaca raditi u novoformiranom TOKK-u, zatim 15 dana da se objavi oglas za poziciju rukovodioca, i nakon toga još 60 dana da se usvoji akt o internoj organizaciji novog tužilaštva. U roku od 6 mjeseci bi Tužilački savjet ponovo rasporedio neraspoređene specijalne tužioce, koji bi u međuvremenu primali i dalje pune plate, dok bi trenutni predmeti do izbora novog šefa TOKK-a bili prebačeni Višem državnom tužilaštvu.\nVenecijanska komisija, kao i veliki dio nezavisne stručne javnosti, smatra da je ovakav nacrt zakona „ad hominem“ i „nenormativan“, tj. da je napravljen u svrhu uklanjanja određene osobe sa funkcije kroz formu zakona. Ranije je opozicija često optuživala vladajući DPS da donosi zakone po mjeri Đukanovića i uskog kruga oko njega. VK traži, uz pozivanje na Ustav, da se državnom tužiocu, u ovom slučaju Milivoju Katniću, garantuje mandat i da se zaštiti od samovoljnog smjenjivanja „kroz zloupotrebu zakonodavne vlasti“. VK smatra (kao i EU) da se trebaju koristiti disciplinske mjere protiv tužilaca koji krše zakon i zloupotrebljavaju funkciju u privatne ili političke svrhe. VK smatra da samo premještenje predmeta iz SDT-a u Više tužilaštvo i vraćanje istih po formiranju novog bi izazvalo nepotrebni zastoj u postupanju po predmetima i organizacioni haos.\nOstaje nedorečeno kako „Venecijanci“ i međunarodna zajednica vide da je pod sadašnjim mehanizmima moguće pokrenuti disciplinski postupak protiv ijednog tužioca a kamoli protiv Glavnog specijalnog tužioca koga vladajuća većina u Skupštini i nevladin sektor optužuju za teške zloupotrebe funkcije i spregu sa organizovanim kriminalom. Sadašnjim tužilačkim savjetom predsjedava vršilac dužnosti Vrhovnog državnog tužioca (VDT) Ivica Stanković. On je optuživan za korupciju i potčinjenost DPS-u, dok je njegov sin Aleksa često viđan u društvu klana Šarić, označenog kao jedan od najvećih narko kartela na Balkanu. Članovi klana u Crnoj Gori su sudski oslobođeni optužbi koje je zastupalo Specijalno tužilaštvo pod Katnićem. Članovi Savjeta iz redova „eminentnih pravnika“ su Ranka Čarapić, Milan Filipović, Aneta Spaić i Velimir Rakočević. Čarapićka je bivša Vrhovna državna tužiteljka koja u svom mandatu nije pokrenula nijedan disciplinski postupak protiv bilo kog tužioca, i koja je vjerovatno prvak u odbacivanju krivičnih prijava nevladinog sektora koje su se kasnije ispostavljale tačnim i naknadno procesuirane. Milan Filipović je bivši ministar unutrašnjih poslova pod Đukanovićem čiji rezultati u borbi protiv kriminala i korupcije su u ravni sa Stankovićem i Čarapićkom. Spaićka je supruga bivšeg Đukanovićevog ministra vanjskih poslova i provjereni DPS kadrovik kao i njezin kolega Rakočević. Iz redova tužilaca članovi Savjeta su Hasan Lukač, Ljubinka Bašović, Veljko Rutović i Sonja Bošković. Lukač je vodio optužnicu protiv drugog velikog narko klana Kalić, čiji šef je pravosnažno osuđen zbog trgovine narkoticima u Njemačkoj. U Crnoj Gori Kalići su oslobođeni optužbi i država im je, isto kao i Šarićima, dosudila milionske odštete zbog pogrešno vođenih postupaka od strane tužioca koji su nakon toga napredovali u karijeri.\nPredložena reforma Tužilačkog savjeta, kao najvišeg organa državnih tužilaštava, sveobuhvatnija je od reforme SDT-a. Vladajuća koalicija je predložila da broj eminentnih pravnika, koje bira Skupština u Tužilački savjet prostom većinom, bude povećam sa 4 na 5, dok bi broj tužilaca bio smanjen sa 5 na 4. Time bi predstavnici tužilačke struke bili u manjini. Još jedna velika novina bi bila da reformisani Tužilački savjet može postaviti vršioca dužnosti Vrhovnog tužioca i da on ne bi morao biti izabran iz redova tužioca već samo da odgovara drugim kriterijima izbora. Vršilac dužnosti VDT-a bi bio biran za period od 6 mjeseci maksimalno dva puta. Venecijanska komisija zaključuje da ovaj prijedlog nije suprotan evropskim standardima ali i da sadašnja kompozicija Tužilačkog savjeta takođe nije u nesaglasju sa tim istim evropskim standardima. Međutim, ako bi se eminentni pravnici i dalje birali prostom većinom u parlamentu onda bi time porastao i politički uticaj nad tužilaštvom. No, VK upozorava na opasnost od „korporatizma“ u sadašnjem slučaju kada tužioci imaju većinu u Savjetu i zbog činjenica da je tužilaštvo stroga hijerarhijska organizacija „koja rezultira da nosioci tužilačke funkcije u takvim savjetima glasaju kao blok zajedno sa VDT-om“. U ovom dijelu VK daje nekoliko alternativa kako da se ostvari balans kroz skupštinsku super većinu za izbor ili proporcionalnu zastupljenost političkih faktora u redovima eminentnih pravnika. VK se istovremeno ograđuje od mogućih negativnih posljedica svake predložene opcije i izbjegava da zauzme jasan stav.\nCrnogorski ustav ne definiše sastav i način izbora Tužilačkog savjeta što nije slučaj i sa Sudskim savjetom. Kako se crnogorski ustav nalazi u kategoriji „tvrdih ustava“ za čije izmjene je potrebna dvotrećinska većina i složena procedura, predlagači zakona su se samo fokusirali na tužilaštvo.\nNejasno je i kako je skupštinska većina krenula u priču bez konsultacija i podrške međunarodnog faktora. U razgovoru za Monitor jedan od predlagača, koji je želio da ostane anoniman, je rekao da su razmatrali predlaganje zakona kakvi postoje u Njemačkoj, Holandiji, Poljskoj i još nekim zemljama EU, gdje su tužilaštva pod ingerencijom ministra pravde i njemu odgovaraju za svoje postupke. Međutim, poslanicima je rečeno da EU ne bi prihvatila takav model jer su Holandija i Njemačka demokratske zemlje za razliku od Crne Gore. Iz diplomatskih krugova u Briselu je rečeno Monitoru da EU ima velikih problema sa Poljskom i Mađarskom oko potčinjavanja tužilaštava i sudova političkoj kontroli u tim zemljama i da EU ne želi nikako da se ta priča ponovi bilo gdje u zemljama kandidatima.\nPredstavnici Demokratskog fronta su nedavno izjavili da neće glasati ni za jedan drugi zakon Vlade, uključujući i budžet dok se ne vrate tužilački zakoni u parlament na izglasavanje kao i da ih „ne zanima mišljenje VK“.


Neven Staničić kandidat za gradonačelnika Tivta\nNOSILAC IZBORNE LISTE CDU NA LOKALNIM IZBORIMA\nStaničićevo prvo mjesto na izbornoj listi i kandidaturu za novog predsjednika Opštine Tivat, formalno treba da potvrdi Glavni odbor CDU\nNeven Stanišić, Foto: CDU\n11.02.2016. 14:36h Ažurirano: 11.02.2016. 14:36h\nPotpredsjednik CDU, profesor Neven Staničić biće nosilac izborne liste te partije na predstojećim lokalnim izborima u Tivtu i kandidat CDU za novog tivatskog gradonačelnika, odlučeno je na sjednici Predsjedništva CDU u proširenom sastavu, koja je održana u Podgorici.\nKako je saopšteno iz stranke Miodraga Vlahovića, Predsjedništvo je analiziralo političke i ekonomske prilike u Tivtu, u kontekstu nastupajućih lokalnih izbora.\n"Predsjedništvo je formulisalo Osnove za izborni nastup CDU u Tivtu i izabralo Izborni štab, na čijem čelu će biti Rajko Čavor, predsjednik OO CDU Tivat", navodi se u saopštenju, uz napomenu da Staničićevo prvo mjesto na izbornoj listi i kandidaturu za novog predsjednika Opštine Tivat, formalno treba da potvrdi Glavni odbor te stranke.\n"Na sastanku Predsjedništva je potvrđeno da CDU ima sve političke, organizacione i kadrovske pretpostavke za samostalni nastup na lokalnim izborima, ali je istaknuta i spremnost i zainteresovanost naše stranke da formira predizborne koalicije sa partijama, udruženjima građana i izbornim listama koje baštine demokratske i građanske vrijednosti i principe", saopšteno je.\nNavodi se i da je Staničić izložio osnove izbornog programa, "koji će sadržati konkretne prijedloge i mjere koje će CDU ponuditi građanima Tivta kao projekciju zaštite i razvoja potencijala grada i Opštine u nastupajućem četvorogodišnjem periodu".\n"Staničić je istakao uvjerenje da će nova vlast u Tivtu biti moguća samo ukoliko bude formirana nova i šira koalicija, u kojoj će CDU igrati značajnu ulogu, kao partija političkog centra opredijeljena da konkretnom i djelotvornom politikom unapređuje standard života svih građana Tivta", zaključuje se u saopštenju.\nNeven StanišićCDU TivatMiodrag Vlahovićizbori TivatCDU\n27.01. 06:10 h\t363\t120291\n27.01. 10:39 h\t195\t84127\n27.01. 06:25 h\t138\t78907\n27.01. 18:40 h\t124\t76084\t12\n27.01. 14:53 h\t246\t66360


Vijesti – DURMITOR.COM\nPročitajte što piše u hiljadama godina starim Svicima s Mrtvog mora\nSvici s Mrtvog mora objavljeni su na internetu posle dvije godine mukotrpnog skeniranja, čime je krunisan zajednički projekt Izraelskog muzeja i Googlea. [Read more…]\n22. September 2011. by Durmitor Leave a Comment\nDžejmi Oliver, britanski kuvar čiji je kulinarski šou “Goli kuvar” najzaslužniji za popularizaciju i prisutnost “visoke” kuhinje među običnim smrtnicima, nakon nekoliko propalih projekata pokrenuo je vlastitu liniju etičke hrane koja će se prodavati u prodavnicama poznatog lanca Sejnsburiz. [Read more…]\nFiled Under: Vijesti, Zivot\nNjegov život je išao u sasvim dobrom smjeru. Imao je stalan posao, završen fakultet i bio je u dugogodišnjoj vezi s ljubavi iz srednjoškolskih dana. [Read more…]\nTri nova američka istraživanja o cigaretama pokazuju da je pušenje štetno ne samo po fizičko zdravlje, već da može dovesti i do duboke depresije. [Read more…]\nFiled Under: Vijesti, Zdravlje Tagged With: Zdrav zivot\nRubino Romeo Salmoni, čovek prema čijem životu je snimljen Oskarom nagrađeni film Roberta Benjinija “Život je lijep” preminuo je u nedelju u 91. godini života. [Read more…]\nFiled Under: Vijesti, Zivot Tagged With: Velikani, Zivot\nSve je više dokaza kako sprovođenje aktivnosti poput hodanja ili vožnje biciklom u prirodi ima koristan učinak na zdravlje. Britanski su istraživači analizirali 10 studija i 1250 ljudi [Read more…]\nPrema studiji u kojoj je ucestvovalo 300 muškaraca, pokazalo se da vitamin D ima pozitivno djelovanje na plodnost. [Read more…]\nGluten je sastavni dio žitarica pa ga tako možemo naći u hljebu, tijestu i ostalim namirnicama tog tipa [Read more…]\nFiled Under: Vijesti Tagged With: Zdrav zivot, Znanje\nYouTube pokreće Top 100 listu muzickih spotova na kojoj će se izmjenjivati službeni spotovi velikih muzickih imena, viralni video snimci i video snimci amatera koje će postavljati korisnici. [Read more…]\nFiled Under: Video, Vijesti Tagged With: Muzika


Kumovi se razvode, na čiju ću stranu? - Zena.rs\nOnaj nasmejani par s fotografija ovekovečen onog dana kada ste i vi svedočili o njihovoj ljubavi danas je isti onaj koji od vas očekuje da odlučite na čijoj ste strani? Oboje su vam dragi, prošli ste toliko toga zajedno, a sada se, osim njihovog, i vaš svet donekle ruši. Kako da se postavite u toj novoj, nimalo prijatnoj situaciji pitali smo Draganu Korugu, psihologa Beogradskog psihološkog centra.\n– Nažalost, u tim trenucima skloni smo da više pažnje posvetimo sebi nego paru u krizi iako znamo da smo im potrebni. Sa druge strane, to je ljudski. Prve reakcije su: „Ma, da li je moguće, a delovali su tako skladno!“. Odmah potom izbijaju naše muke: „Šta ćemo sad da radimo, kako ćemo dalje da se družimo“?. Ubrzo sledi i treća faza u kojoj nas čaršijske priče brzo dovedu i do pitanja na čiju ćemo stranu stati – objašnjava naša sagovornica.\nSociolozi već neko vreme ukazuju da su i brak i porodica u krizi. Svet je sve fleksibilniji, uobičajene forme življenja gube aktuelnost, a partnerstva, pa i ona bračna, lakše se sklapaju i raskidaju.\n– Društveni okvir se menja brže nego što porodica kao tradicionalna društvena institucija i brak kao njen konvencionalni okvir mogu da se prilagode. To odavno već nisu civilizacijske ikone, a ni dominantan vrednosni okvir. U tom kontekstu sve je teže očuvati bliskost kumstva i porodičnog prijateljstva. Srećom, na ličnom planu ova sociološka perspektiva ne pije vodu. Još uvek nismo toliko hladni i racionalni da nas tuđe nevolje ne pogađaju i jako se uznemirimo na vest o razvodu kumova, bliskih prijatelja ili rođaka – kaže Koruga naglašavajući da dok god tako reagujemo znači da smo sačuvali ono ljudsko u sebi. Da nam je još uvek stalo.\nTeško je pomiriti se s tim da se druženja u istom sastavu neće ponovitiFoto:\nSLUŠAJTE IH I NE SUDITE\nU trenutku kada ste možda jedini oslonac kumovima čiji je brak u krizi, veoma je važno da ne podlegnete čaršijskim pričama, da im ne sudiite, ne grdite ih, da ne čeprkate po tome ko je kriv, zašto se kriza desila, kada je tačno počela…\n– Ne treba da produbljujete ni njihove ni svoje rane i strepnje, ali ne smete da bežite od suočavanja sa stvarnošću. Dobro je ako vi možete da ostanete glas razuma za svoje kumove i pružite im podršku, sačuvate prijateljstvo i podstaknete ih da još jednom razmisle o svemu. Važno je da neko blizak paru koji je u problemu sugeriše da pre razvoda treba da razmisle o konačnosti odluke. Tu su od neprocenjivog značaja pomoć prijatelja, bračno psihološko savetovanje ali i psihoterapija – kaže Dragana Koruga.\nDok ih ne ubedite da je takva vrsta pomoći možda spas za njih kao par stavite im do znanja da vam ne pada na pamet da presuđujete i da ćete uvek biti tu da ih saslušate, ako nešto žele da povere baš vama.\n5 SAVETA KAKO DA SE POSTAVITE\n* Ne dozvolite im da vas uvuku u međusobna optuživanja sa željom da jasno kažete ko je tu kriv.\n* Jasno im stavite do znanja da ne želite da birate između njih dvoje i da želite da sa oboje ostanete u kontaktu, ako im to ne smeta.\n* Budite uz njih kada ste im potrebni, ali nikada ne prepričavajte kumi šta vam je rekao kum, i obrnuto. Gotovo je sigurno da će se u njihovoj raspravi vaše reči pojaviti u formi „rekla – kazala“.\n* Ne postavljajte se kao sudija već saslušajte obe strane. Ako vam je jedno od njih dvoje ipak bliže srcu, proredite kontakte s onim drugim.\n* Ako procenite da je vaša komunikacija sa njima kontraproduktivna, udaljite se od oboje, ali naglasite da ste tu ako požele da razgovaraju.\nNE OGOVARAJTE IH\nKako savetuje naš psiholog, ovakav par nikako ne smete da isključujte iz društvenog života. Naprotiv, nastavite da ih pozivate na sve važne događaje. Pomozite im da vode normalan život, ali ne forsirajte ulazak u nove veze.\nPustite ih da pričaju o razvodu koliko žele, budite pažljiv slušalac, ali ne govorite ništa protoiv onog drugog. Nikada se ne zna. Možda će se pomiriti, a onda vam nešto zameriti, pa ćete ih opet izgubiti kao prijatelje. Podrazumeva se da nikada ne treba da ogovarate svoje kumove. To vam nikako ne bi služilo na čast, a postavilo bi se i pitanje koliko vam je do njih uopšte stalo.\n– Povremeno ih pozovite da proverite da li upadaju u depresiju ili apatiju i trudite se da im pružate podršku sve dok ne budete sigurni da su oboje emotivno stabilni i da mogu dalje sami. Podsećajte ih da žive u 21. veku i da u bračnim i psihološkim savetovalištima, centrima za socijalni rad, pa i u sudovima postoje stručnjaci. Oni zaista mogu da pomognu da obe strane ostvare svoj cilj bez povređivanja. Nažalost, kumovi i prijatelji i pored sve želje i volje ne znaju kako da pomognu – zaključuje naša sagovornica.


Poznato 16 imena u novoj Vladi RS-a, bez ministara iz Zvornika i Bijeljine - Zvornicki.ba\nPoznato 16 imena u novoj Vladi RS-a, bez ministara iz Zvornika i Bijeljine\nMandatar za sastav nove Vlade RS, Radovan Višković, danas je, na sjednici Narodne skupštine, predložio narodnim poslanicima imena 16 ministara. U novoj Vladi RS-a neće biti ministra koji dolazi iz Zvornika, ali ni iz Bijeljine.\nOni dolaze iz 6 različitih političkih partija, a među njima se nalaži 6 žena.\n– Niko u kabinetu neće biti zaštićen od nerada. Oni koji se ne budu uklapali u koncept rada nove vlade neće biti dio kabineta. To poručujem građanima Srpske. Nema povlaštenih – istakao je Višković.\nDonosimo njihove biografije, a o sastavu njegovog kabineta biće odlučeno nakon rasprave na sjednici, koja se nastavlja od 16.30.\nOvo mu je drugi mandat na čelu Ministarstva pravde RS. Rođen je 1956. godine u Banjaluci, gdje je završio osnovnu i srednju školu i diplomirao na Pravnom fakultetu. Bio je dugogodišnji novinar, a potom i direktor i glavni i odgovorni urednik dnevnog lista „Glas Srpske” u Banjaluci.\nU bogatoj novinarskoj karijeri radio je, između ostalog, kao dopisnik Radio-televizije Sarajevo, urednik u dnevnom listu „Nezavisne novine” , te kao direktor Marketinga Javnog RTV servisa BiH.\nTakođe, bio je član Upravnog odbora Radio televizije Republike Srpske. Od 2006. do 2013. godine obavljao je funkciju ministra prosvjete i kulture u Vladi RS. Oženjen je, otac jednog djeteta. Po nacionalnosti je Hrvat.\nZlatan Klokić (SNSD), ministar za evropske integracije i međunarodnu saradnju, koje se ranije zvalo Ministarstvo ze ekonomske odnose i regionalnu saradnju\nOvo mu je drugi mandat na čelu ovog ministarstva.\nFoto: Siniša Pašalić/RAS Srbija – Zlatan Klokić\nBio je zaposlen u ZP „Elektrokrajina“ a.d. Banjaluka – RJ „Elektrodistribucija“ Prnjavor. Oženjen je, otac dva djeteta. Po nacionalnosti je Bošnjak.\nOvo joj je treći mandat na čelu istog ministarstva.\nRođena je 1958. godine u Banjaluci, gdje je završila osnovnu školu, Gimnaziju i Pravni fakultet. Radila je u Skupštini opštine Čelinac, preduzeću „Šipad – Komerc“ Sarajevo, u preduzeću „Krajinapromet“ Banjaluka, zatim kao šef Kabineta i savjetnik predsjednika Vlade Republike Srpske. Bila je i direktor Javne ustanove „Službeni glasnik Republike Srpske“.\nOd 2010. godine obavlja dužnost ministra za prostorno uređenje, građevinarstvo i ekologiju u Vladi RS. Udata je i majka jednog djeteta. Po nacionalnosti je Bošnjakinja.\nU MUP-u RS je radio na različitim zahtjevnim poslovima, od policajca do različitih rukovodnih pozicija. Oženjen je i otac četvoro djece. Po nacionalnosti je Srbin.\nNa ovo mjesto dolazi sa pozicije direktora Poreske uprave RS.\nRođena je 1954. godine u Donjim Srđevićima, opština Srbac. Osnovnu i srednju školu je završila u Srpcu, a Ekonomski fakultet u Beogradu. Bila je na rukovodećim mjestima u brojnim finansijskim preduzećima, a u dva mandata bila je i poslanik NS RS.\nRođen je 1974. godine u Banja Vrućici, opština Teslić.\nOvo mu je prvi mandat u navedenom ministarstvu, a prije ovoga bio je na čelu Ministarstva nauke i tehnologije u Vladi RS.\nRođen je 1977. godine u Banjaluci, gdje je završio osnovnu školu i Gimnaziju. Medicinski fakultet je završio na Univerzitetu u Banjaluci. Magistrirao je na Keele University u Velikoj Britaniji 2010. godine, dok je 2015. godine završio specijalizaciju iz epidemiologije. Govori engleski i francuski jezik.\nSrđan Rajčević (SNSD), ministar Ministarstva za naučno-tehnološki razvoj, visoko obrazovanje i informaciono društvo\nNa ovo mjesto dolazi sa pozicije direktora Agencije za informaciono društvo Republike Srpske, javne ustanove zadužene za koordinaciju razvoja informacionog društva u Republici Srpskoj.\nRođen je 1982. godine u Banjaluci. Njegove oblasti istraživanja i interesovanja su pravne nauke – oblast poslovnog (trgovinskog i kompanijskog) prava, te prava elektronskog poslovanja. Iskazuje interes i za ustavno, kao i za međunarodno javno pravo. Pored prava, stručna oblast kojoj je posvetio veći dio svog dosadašnjeg ličnog i javnog angažmana je računarstvo i informatika – softverski inženjering, primjenjena kriptografija, aplikativna bezbjednost te bezbjednost računarskih mreža. Iz obje oblasti posjeduje relevantne akademske kvalifikacije – dipl. inž. računarstva (University of Sheffield, 2004.) i dipl. pravnik (Pravni fakultet Univerziteta u Banjaluci, 2008.). Autor je više stručnih i naučnih radova iz oblasti pravnih aspekata telekomunikacija i informacionog društva.\nAktivno govori engleski jezik, služi se grčkim. Oženjen i otac troje djece. Po nacionalnosti je Srbin.\nPetar Đokić (SP), ministar industrije, energetike i rudarstva\nOvo mu je drugi mandat na čelu istog ministarstva, a prethodno je u dva mandata obavljao dužnost ministra rada i boračko invalidske zaštite.\nRođen je 1961. godine u Brčkom, gdje je završio osnovnu školu. Srednju školu unutrašnjih poslova završio je u Sarajevu, a Ekonomski fakultet u Beogradu. Radio je u organima unutrašnjih poslova u Brčkom, gdje je prije rata obavljao i značajne političke funkcije. Bio je direktor i vlasnik privatnog trgovačkog preduzeća Intermarket iz Brčkog i predsjednik Upravnog odbora Matičnog državnog preduzeća UNIS iz RS.\nObavljao je dužnost načelnika jednog od odsjeka u Ministarstvu odbrane RS, a potom i načelnika za vojnu evidenciju Ministarstva rada i boračko-invalidske zaštite. Od 2010. godine obavlja dužnost pomoćnika ministra u resoru boračko-invalidske zaštite i zaštite civilnih žrtava rata.\nOvo joj je treći mandat na čelu ovog ministarstva.\nRođena je 1981. godine u Prijedoru, gdje je završila Osnovnu školu i Gimnaziju. Diplomirala je 2006. godine na Fakultetu političkih nauka u Sarajevu, odsjek žurnalistika. Radila je kao urednik informativno-političkog programa na Radiju 202 u Sarajevu, bila dopisnik sarajevskog „Oslobođenja“ iz Prijedora te više od dvije godine bila zaposlena u Informativno-tehničkom centru Radio-televizije Republike Srpske u Prijedoru. Potom je angažovana na Televiziji RS, u centrali u Banjaluci, gdje je radila kao urednik informativnog programa.\nGovori engleski jezik i posjeduje solidno poznavanje italijanskog i njemačkog jezika. Po nacionalnosti je Bošnjakinja.\nRođen je 1956. godine u Ramićima, u opštini Ključ. Mašinski fakultet je završio u Banjaluci. Radio je kao profesor u Srednjoškolskom centru u Ključu, te imao rukovodeće pozicije u privredi – kao upravnik proizvodnje u Fabrici masivnog namještaja ”Previja” u Ključu, tehnički rukovodilac elektromašinskog održavanja u Rudniku olova i cinka ”Sase” Srebrenica, a potom i tehnički direktor u Fabrici za preradu lakih, obojenih i plemenitih metala ”11. mart” u Srebrenici. Od 2000. godine je generalni direktor Fabrike za pocinčavanje d.o.o. Srebrenica.\nNatalija Trivić (Ujedninjena Srpska), ministar prosvjete i kulture\nNa ovo mjesto dolazi sa pozicije načelnika Odjeljenja za kulturu, turizam i socijalnu politiku grada Banjaluke.\nFoto privatna arhiva/Facebook\nDiplomirala je na arhitektonsko-građevinskom fakultetu u Banjaluci. Završila je studij dopunskog obrazovanja iz informatike na Elektrotehničkom fakultetu u Banjaluci, a na Univerzitetu tehničkih nauka u Kragujevcu stekla je zvanje mastera tehničkih nauka. Zaposlena je u prosvjeti kao nastavnik informatike i tehničkog obrazovanja.\nimena u vladi rs\nministri iz zvornika


APR u saradnji sa MZ-om je održala obuku o Zakonu za zaštiti od nasilja u porodici i o standardnim operativnim procedurama sa fokusom na poslove. Agencija za Polnu Ravnopravnost u saradnji sa Ministarstvom zdravstva je dana 06. 11. 2018. godine u Prištini održala obuku orijentacije na temu: Zakon o zaštiti od nasilja u porodici i o Standardnim operativnim procedura sa fokusom na zdravstvene radnike.\nNa ovoj radionici je razgovarano o nasilju u porodici na Kosovu, posebnim fokusom na Standardnim operativnim procedurama, kao i o njihovoj primeni od strane zdravstvenih radnika, lekara, medicinskih sestara. Načini identifikacije slučajeva od strane zdravstvenih radnika, njihova odgovornost za izveštavanje, obaveza popunjavanja SOP obrasca od strane zdravstvenog osoblja.\nObuka je organizovana u saradnji između ARR-a i MZ-a gde su bili prisutne ove dve institucije i policija Kosova. Obuku su pratili zdravstveni radnici, lekari specijalisti, psiholozi, medicinske sestre regiona Prištine.


Nedeljnja predviđanja: Čubrilović u SM, Banjcu skupštinski čekić - Gerila\nKada i ukoliko bude formirana izvršna vlast na nivou Bosne i Hercegovine Narodna skupština Republike Srpske mogla bi da dobije novog predsjednika. Nedeljko Čubrilović, tvrde naši izvori iz republičkog parlamenta jednom nogom je već izvan Narodne skupštine. Jedna mu je već u Savjetu ministara u koji još ne može da uvuče i drugu jer to koči nedostatak dogovora o formiranju novog Savjeta ministara Bosne i Hercegovine. Nedeljko Čubrilović, inače, je jedan od dugogodišnjih najvjernijih političkih prijatelja Milorada Dodika i za njega je i dok je bio u DNS-u nezvanično važilo da više radi u korist SNSD-a nego DNS-a. Čubrilović je nakon prošlogodišnjih izbora napusio DNS i osnovao DEMOS na čijem je čelu i koji je postao doslovno još jedna podpartija SNSD-a i Milorada Dodika.\nKada i ukoliko bude formiran Savjet ministara i kada i ukoliko zaista Nedeljko Čubrilović postane ministar na državnom nivou na njegovu poziciju nosača najvažnijeg čekića u Srpskoj biće postavljen Darko Banjac, tvrde isti skkupštinski izvori. Banjac će prije toga morati da odijelo DNS-a zamijeni odjelom DEMOSA. Darko Banjac je, doduše, u septembru prošle godine izjavio kako vjeruje u ljude i politiku DNS-a ali je isto tako vjerovao i u politiku SDS-a dok je nije zamijenio politikom DNS-a 2015. godine.\nGodine su pokazale da u politici Republike Srpske ništa nije nemoguće pa ni da glasačima obećavate jedno i borbu protiv kriminala i korupcije onih u čijim redovima završite nakon izbora.\nU Republici Srpskoj nije nemoguće da Milorad Dodik i SNSD godinama optužuju Obrena Petrovića za klanjanje Turcima i izaju srpskih interesa a da ga zatim prime u stranku i daju mu najviše funkcije u gradu koji je, prema njihovim riječima, izdao. Nije nemoguće ni da članovi SNSD-a u tome ne vide problem a ukoliko i vide ne smiju da zucnu.\nNišta više nije iznenađujuće.\nRelated tags : darko banjac DEMOS DNS Milorad Dodik nedeljko čubrilović nsrs Obren Petrović republika srpska Savjet ministara SNSD\nElektro Puger, Irinej i Jeferem\nOd početka krize sa korona virusom, dvije osobe su se u Republici Srpskoj jasno postavile kao oni koji vladaju situacijom- ministar zdravlja Alen Šeranić i gradonačelnik Banjaluke Igor Radojičić. Među


Ako imate ovih 5 stvari u kući, to je znak da ste SIROMAŠNI – Info Pult, agregator vesti\nAko imate ovih 5 stvari u kući, to je znak da ste SIROMAŠNI\n12. avgusta 2020. - Leave a Comment\nSvi misle da je ovakva posteljina vrhunac luksuza – ekspert otkriva da to odaje da nemate ni dinara u džepu.\nVećina ljudi misli da je satenska posteljina, naročito crna, vrhunac luksuza, a zapravo je vrhunac neukusa. Posteljina treba da bude kvalitetna, od pamuka, lana ili mešavine oba. Svila i saten su za prostake i umišljene plejboje – kaže Henson, i na to nemamo šta da dodamo. A onda je proširio spisak!\n– Ogromna ogledala na neuobičajenim mestima su vulgarna. Ona vrište da ste narcis, i ne samo to. Nije se još rodila osoba koja je postavila ogledala na plafon spavaće sobe, a koja zaista izgleda tako dobro kako misli da izgleda. Zapravo, što je veće ogledalo, to je obično osoba ružnija – tvrdi ovaj ekspert.\n– Održavanje takvog nameštaja je takva gnjavaža da o tome ne vredi ni razmisliti, a kamoli kupiti to. Uostalom, takav nameštaj je rezervisan samo za nižu klasu. Samo hrast ili mahagoni – savetuje ekspert.\n– Očigledno je da ste sebi jednom priuštili letovanje u Dubaiu pa ste puni utisaka. Da skratim priču, što više jastučića imate, to ste bedniji – zaključio je on na kraju.\nIzvor: zena.blic.rs / indy100.com/Foto: Pixabay\nPrevious Article HIT OPROŠTAJNO PISMO: Ono kad te žena ostavi i pobegne sa tvojim bratom, a ti…\nNext Article (VIDEO) (HIT) Pogledajte kako ova devojka svira Mocarta, GRUDIMA!


Prijave za sufinanciranje najma stanova za stradale u potresu do 31. prosinca - N1\nPrijave za sufinanciranje najma stanova za stradale u potresu do 31. prosinca\nVijesti Autor:Hina15. stu. 202113:28\nIzvor: ilustracija: Sanjin Strukic/PIXSELL\nnajam stanovapotres zagreb


Jagma investitora za akcijama Aerodroma „Nikola Tesla“ – Krstarica\nM. K. - 20.12.2017 - Foto: Pixabay.com/Pexels\nDanašjne trgovanje na Beogradskoj berzi, na verski praznik Nikoljdan, obeležio je odličan promet, zahvaljujući državnim obveznicama, dok je na tržištu akcija ubedljivo dominirao Aerodrom „Nikola Tesla“.\nUkupan promet na trgovanju iznosio je 688,7 miliona dinara (5,8 miliona evra).\nOba berzanska indeksa su ostvarila rast, pri čemu je BELEX 15 skočio za pola procenta na 750,27 poena, a BELEXlajn je ojačao za 0,4 posto na 1.636,83 poena.\nSudeći po prometu u iznosu od 19,8 miliona dinara, investitorima je danas Aerodrom „Nikola Tesla“ bila najatraktivnija akcija. Cena beogradske vazdušne luke porasla je za 1,84 odsto u odnosu na prethodni dan, zaključivši trgovanje na nivou od 1.496 dinara.\nDruga najtrgovanija akcija je bila Naftna industrija Srbije sa realizacijom od 3,4 miliona dinara po prosečnoj ceni od 699 dinara, za 0,1 odsto nižoj nego juče.\nGornjomilanovački Metalac je takođe skliznuo naniže za pola procenta na 2.070 dinara, uz trgovanje od 0,8 miliona dinara, dok su akcije Mešer Tehnogasa trgovanje završile u plusu od 1,6 procenata na 11.874 dinara, uz promet od 0,3 miliona dinara.\nBečejski Sojaprotein se oporavio nakon višednevnog slabljenja, zabeleživši rast vrednosti akcija od 3,7 posto na 420 dinara, koje su isprometovane za gotovo četvrt miliona dinara.\nDobitnik dana bile su prioritetne akcije Komercijalne banke, koje su uzletele za 10,7 procenata na 996 dinara, uz skroman promet, dok su najveći pad registrovale prioritetne akcije „Filip Morisa“, spustivši se za 1,1 odsto na 3.560 dinara, uz zanemarljivo trgovanje.\nStrani investitori su u ukupnom prometu učestvovali sa udelom od 84,80 odsto, pri čemu u kupovini sa udelom od 93,32 procenta, a u prodaji sa 76,28 posto.\nTri serije državnih dinarskih dužničkih hartija zabeležile su ukupno trgovanje od 663,1 milon dinara. Najveći promet je ostvarila dinarska obveznica serije RSO16131, koja je istrgovana za 310,9 miliona dinara.\naerodrom Nikola Teslaakcijeinvestitori


REX :: "Zapadnoevropski zakoni" - u političkim i ideološkim okolnostima\n"Zapadnoevropski zakoni" - u političkim i ideološkim okolnostima\nKulturni centar REX, Hilandarska 7\n18. 11. 2018 18:00\nPozivamo vas na razgovor o umetničkom radu koji je od juna do novembra izlagan čak pet puta u različitim institucionalnim kontekstima: na studentskoj izložbi FLU (u dve odvojene selekcije), zatim na izložbi “Napuštanje bezbednog režima” u Gete institutu, izložbi “Perspektive XXXIV” u Nacionalnoj galeriji, i aktuelnoj izložbi “Umetnost u doba klasnog rata” u Ostavinskoj galeriji.\nKristina Janjić "Zapadnoevropski zakoni"\nSudeći makar i po ovako intenzivnom prihvatanju i kontinuiranoj afirmaciji od strane različitih kustoskih pozicija i koncepata, rad očigledno uspeva da ukaže na neuralgičnost teme i problema ljudskih prava u vladajućim ideološkim i političkim mrežama i hijerarhijama. Međutim, rad postavlja publiku i kritiku pred pitanje koje, kao i svaki toaletni papir, ima više slojeva a i više mogućih primarnih ili sekundarnih upotreba i zloupotreba.\nUz odgovarajuću teorijsku pripremu i nakon uvodnog izlaganja autorke, pokušaćemo da diskutujemo ovaj rad i njegova transparentna ili latentna čitanja, značenja i razumevanja.\nKristina Janjić rođena je 1991. godine u Vranju. Studentkinja je prve godine doktorskih studija na Fakultetu likovnih umetnosti Univerziteta umetnosti u Beogradu, gde je završila i master i osnovne studije, u klasi prof. dr Milete Prodanovića. Školske 2016/2017 godine, provela je semestar na Nacionalnoj akademiji lepih umetnosti u Parizu u klasi profesora Fransoe Boaroa. Učestvovala je na sledećim izložbama: 2016. na izložbama Modus Operandi Vernisage i Tashiba Exposition na Nacionalnoj akademiji lepih umetnosti u Parizu, 2017. Inter/Akcija u Galeriji Doma omladine u Beogradu, projekat u saradnji sa studentima istorije umetnosti sa Filozofkog fakuleta u Beogradu, 2018. Napuštanje bezbednog režima u nemačkom kulturnom centru Gete institut, 2018. na izložbi Perspektive XXXIV u Nacionalnoj galeriji u Beogradu i 2018. na izložbi Umetnost u doba klasnog rata u Ostavinskoj galeriji u Beogradu.


Lagumdžija u Londonu otvara Prvi trgovinsko-investicijski forum UK - BiH - Klix.ba\n18.4.2013. u 08:42\nZamjenik predsjedavajućeg Vijeća ministara i ministar vanjskih poslova BiH Zlatko Lagumdžija otvorit će danas u Londonu Prvi trgovinsko-investicijski forum Ujedinjeno Kraljevstvo - Bosna i Hercegovina i učestvovati u radu Foruma.\nInvesticijski forum je organiziralo Ministarstvo vanjskih poslova BiH u saradnji s agencijom Developing Markets Associates (DMA), te britanskim Ministarstvom vanjskih i Komonvelt poslova, koje je ujedno osiguralo i prostor za održavanje Foruma.\nInvesticijski forum će biti održan u Lancaster Houseu koji je dio kraljevske palate.\nNa Forumu će učestvovati više od 200 učesnika od kojih je značajna većina iz Velike Britanije.\nPored ministra vanjskih poslova Bosne i Hercegovine, Forum će otvoriti i Sir Suma Chakrabarti - predsjednik Evropske banke za obnovu i razvij (EBRD).\nBosna i Hercegovina će britanskim i svjetskim investitorima predstaviti vlastite investicijske mogućnosti i to u oblastima energetike, infrastrukture, proizvodnje, poljoprivrede, turizma i IT-a.\nLagumdžija će, također, održati i govor u Evropskoj banci za obnovu i razvoj (EBRD) o temi "Budućnost Bosne i Hercegovine", te se susresti s ministrom vanjskih i Komonvelt poslova UK Williamom Hagueom i drugim visokim zvaničnicima Ujedinjenog Kraljevstva, saopćeno je iz Ureda za odnose s javnošću Ministarstva vanjskih poslova BiH.